دلێر محەمەد نوری: مەملەکەتی هێڵە سورەکان! – WTARIKURD\nدلێر محەمەد نوری: مەملەکەتی هێڵە سورەکان!\nگوزارشتی (هێڵی سور) مێژوویەکی هەیە لە سیاسەتدا. بۆ یەکەم جار ئەم گوزارشتە لە نێوان سەرۆکی ڕوسی خرۆشۆف و سەرۆکی ئەمریکی جۆن کەنەدی لە ساڵی 1963دا بەکارهات. هێڵی سور بەو ئامێری (تلکس)ە دەوترا کە لە نێوان ئەم دوو وڵاتە دامەزرا بۆ پەیوەندی کت و پڕ و بڕیاری خێرا لە مەڕ ئالینگاری و کێشمە کێشە کت و پڕەکان، لە پێناو ڕێگریکردن لە هەڵگیرسانی جەنگی ئەتۆمی.\nبەڵام ئەو هێڵی سورەی ئەمڕۆ لە هەموو سێکتەر و ئاستەکاندا و لە نێو کۆمەڵگا جیاوازەکان ناوی دەهێنرێ زۆر جیاوازە لەو هێڵە سوورەی نێوان ڕوسیا و ئەمریکای ساڵی 1963. هەڵبەتە ئەم گوزارشتە بە تەواوی مانا بنچینەییەکەی لە دەست داوە و بۆ مانایەکی دیکەی جیاواز بەکاردێت.\nئەو هێڵی سورەی ئەمڕۆ کە دونیای سیاسەت هێنایە ئاراوە. دواتر پەلی کێشا بۆ دونیای ئایین و تەنانەت تاکی نێو کۆمەڵگاکانیش بە جۆرێک لە جۆرەکان بەکاری دەهێنن. ئەو هێڵە هێڵێکی نوێیە کە مەرج نیە لە زەویدا بوونی هەبێت، زیاتر هێڵێکی گریمانەییە و دەکێشرێ بە دەوری هەندێ بەها و هەندێک پیرۆزی کە بۆ خاوەن هێڵ پیرۆزە و پێی وایە کە نابێت ببەزێنرێت. بەڵام مەرج نیە بۆ کەسانی دیکەی هەمان کۆمەڵگا پیرۆز بن و ڕەنگە لەمپەریش بن کە پێویست بکات قسەیان لە سەر بکرێت یان هەڵبگیرێن.\nکێشەی جەوهەری لە دانانی هێڵە سورەکان ئەوەیە کێ دیارییان دەکات و کێ بڕیار لەوە دەدات ئەم شتانە هێڵی سورن یاخود نا؟ ئەگەر هەر کەس و لایەن و ئایین و کۆمەڵە و رێکخراوێک کۆمەڵێک هێڵی سور بە دەوری پیرۆزییەکانی خۆیاندا بکێشن، بێ گومان ئەم هەموو هێڵە سوورە دواجار یەکتر ئەبڕن. کاتێکیش هێڵەکان یەکتریان بڕی ئیتر کۆمەڵگا دابەش ئەبێت بەسەر کۆمەڵەی بچووک بچووک لە نێو بازنەی سوری بچووک بچووکدا. بە جۆرێک بچووکترین جوڵە هێڵێک لە هێڵەکانت پێ ئەبەزێنێ و تووشی کێشە و تەنانەت دەست دانەیەخەی یەکتری و خوێنڕشتنیشی لێ دەکەوێتەوە.\nبۆ نموونە گەر تۆ یاسایەک لە پارلەمانەوە بڕیار لێ بدەی بەوەی سزایەک بۆ هەر کەسێک دانێی کە قسە لە سەر ڕەمزە نەتەوییەکان بکات. بەمە تۆ هێڵێکی سوری گەورەت دانا. بۆیە گرنگە لە وەها هەنگاوێک بپرسیت سیمبولی نەتەوەیی کێیه و چیە لێرەدا و دەبێت شی بکرێتەوە؟ بۆ ئەوەیش کە هێڵی سور بۆ تەواوی کۆمەڵگا دابنێی پێویستە دەنگی زۆرینەی ڕەهای خەڵکی لە سەر بێت و لە گەڵ پرینسیپەکانی مافی مرۆڤ و ئازادی ڕا دەربڕین یەک بگرنەوە. ناکرێ تۆ کۆمەڵگایەکی فرە ئایین بیت و خوا و پەیامبەر و سەرکردە و پیاوانی ئاینی سەردەست بە هێڵی سور دەور بگری و لەولاشەوە ڕۆژ نەبێت لە کەناڵی جیاوازەوە قسە و تانە و تەنانەت تۆمەت و گاڵتەجاڕی بە خوا و پەیامبەر و کەسایەتی نێو ئایینەکانی دیکە نەکرێت. کەواتە یان دەبێت پیرۆزییەکانی هەموو ئایینەکان هێڵی سور بن یاخود دبێت قسەکردن لە سەر خواکان و ئایینەکان بچنە خانەی ئازادییەوە.\nبۆیە لێرە گرنگە کە ڕێکەوتنێکی نشتیمانی بێتە ئاراوە کە هێڵی سور چیە و کێیە؟ سەرکردەیە؟ سەرۆکە؟ حزبە؟ بۆنە نشتیمانی و حزبییەکانە؟ ئاڵای کوردستانە؟ ئایینەکانە؟ خواکانە؟ پەیامبەرەکانە؟ یاخود ئازادی تاک و مافی تاک و قووتی تاک و تەندروستی تاک و بەرژەوەندی گشتی هێڵی سورن؟\nئاخر ناکرێت لە سەر ڕەخنە لە گەندەڵی ڕۆژنامەنووس بە تیرۆریست بکوژرێ و زیندان بکرێت و مافی ڕەخنەگرتنی لێ زەوت بکرێت، هێڵی سورت نەبێت بۆ ئەمە. لەولاشەوە لە بەر تیشکی هەتاو نەوت بە قاچاخ بەریت و دەرمانی ئێکس پایەر بێنیت و بازاڕ قۆرخ بکەی بۆ حزب و قسەکردن لە سەریان هێڵی سور بێت!!\nدواجار ناشکرێ خەڵکی لە سەر گومان خستنە سەر سەرۆک پڕ فیشەک و شەق بکەیت یان بوتڵ بگریتە پارلەمانتار بە تۆمەتی ناوهێنانی سەرۆک و پرسیار کردن لە کردەوەی نایاسایی سەرۆک. تۆ لێرەدا بێیت و بڵێی سەرۆک هێڵی سورە و نابێ ناوی بهێنرێت، لەولاشەوە سەرۆکێک بە ئاشکرا خیانەتی نشتیمانی بکات و یەکێکی دیکەش تاوانباری جەنگ ئازاد بکات و هیچ هێڵێکی سوریان بۆ نەکێشیت!!\nناشکرێ بێین رێگە بە مەلا و بانگخواز بدەین و هێڵێکی سوری بۆ دانەنێین. ئەو بێت پڕ بەزاری بڵندگۆکان و لە سۆشیال میدیا و لە سەتەلایتەکاندا لە ژێر پەردەی ئاییندا قسەی نەشیاو بە ژنی سفور و بە مەیخۆر و بە هونەرمەند بدات. لەولاشەوە یەکێ بڵێ سەلاحەدین جێ شانازیم نیە یان خەلیفە خواروخێچ بوو، قیامەت هەستێ چونکە هێڵی سوری ئایینی دەست ڕۆشتوو بەزێنراوە.\nئەگەر بە تەنها دەسەڵات و ئایین و کلتور هێڵی سور بن ئەوە بەمە تۆ بەشێکی گرنگی ئازادی ڕەخنەکردن و قسە لە سەر مێژووکردن و دەست خستنە سەر‌برینەکان و سیحری گومان کردنت کووشت. ئەوجا هەموو ئەم قسانە لە فەزای ئازادەوە ئەچنە نێو خەباتی ژێر زەمینی یان سۆشیال میدیای بێ دەرگاوان، یاخود دیواری ناو تەوالێت و کوچە و کۆڵان. هەر بۆیە لە دانانی هێڵی سور گرنگە کەسانی شارەزا و بە ئەزموون و ئازادیخواز و یاساناسی نێودەوڵەتی پێناسەی پیرۆزییەکان بکەن و لە یەکدییان جیا بکەنەوە. ئەمە ئەگەر بە نیازی دامەزراندنی کۆمەڵگایەکی ئازاد و دیموکرات بین، دەنا بە ئاسانی هێڵێکی سوری گەورە بە دەوری تەواوی کۆمەڵگا بکێشە و باسی ئازادیش هەر مەکە و بە ئازادی و لە بەرژەوەندی خۆت یاری بە یاسا و ڕێسای دەسەڵات پارێزی هێڵە سورەکان بکە.\nئەگەر بێین ئێمە لە نزیکەوە تەماشای وڵاتێکی ئەسکەندەنافی وەکو نەرویج بکەین، کە بەڕاستی لە سەر بنەمای ئازادی تاک و مافی مرۆڤ و دیموکراسی و هەڵبژاردنی پاک و بێگەرد و ئازادی ڕاگەیاندن و ڕادەربڕین و جیاکردنەوەی ئایین لە کایەی بەڕێوەبردن دامەزراوە. دەبینین کە هێڵە سورەکانی ئەم کۆمەڵگایە چڕبۆتەوە لە تاک نەک کۆمەڵ و گروپ!!\nلێرە ئازادی تاک هێڵی سورە وناکرێ بیبەزێنیت، نەک حزب و ئایین و دەوڵەت. لێرە یاسا وەکو یەک هێڵی سورە بۆ ژێردەست و سەردەست، بۆ ئایینزا و بێ ئایین. تۆ هەرچیت هەیە بە حزبی بڵێ، بە ئایینی بڵێ، بە پێغەمبەرانی بڵێ، بە دەوڵەتی بڵێ، بەڵام کەس بۆی نیە ئازادی ڕادەربڕین زەوت بکات لە کەس. مرۆڤەکان هەر لە مناڵییەوە ئازادی ڕادەربڕینیان لە هەڵکشاندایە.\nپلە بە پلە. ئەوان لە تەمەنی 18 ساڵیدا ئیتر ئازادی ڕەهای خۆیان هەیە. ئەوانی دیکەش وەکو تۆ هەمان مافیان هەیە. بە واتایەکی دیکەش تۆ بۆت هەیە بەرانبەر بە کەسێک بوەستیت و پێی بڵێی ئایینەکەت خوارە! خوداکەت ستەمکارە! حزبەکەت گەندەڵی کردووە! سەرۆکەکەت خیانەتی کردووە! …هتد. ئەمانە هیچیان هێڵی سور نین بەڵام بۆت نیە ئیهانەی خودی خۆی و خێزانی بکەیت، لێرەدا هێڵی سوری ئەو دانراوە.\nبۆ نموونە جارێکیان ڕاستڕەوەکان لە شارێکی نەرویج خۆپیشاندانیان کرد دژ بە موسوڵمانان، یەکێ لە ڕاستڕەوەکان لە سەر لافیتەیەک نووسی بووی بە پیتی لاتینی (اللە تیرۆریستە) هەر دوو مەتر بەرانبەریان موسوڵمانەکان و نەرویجییە ئاکتیڤیستە ئازادیخوازەکان وەستابوون کە ئەیانقیژاند ئێرە نەرویجە جێگەی ڕەگەزپەرستی تیا نابێتەوە…دەبینین لێرەدا نە ڕەگەزپەرستەکان بۆیان هەیە ڕاستەوخۆ بە لەچک بەسەرەکان بڵێن ئێۆە تیرۆرستن و نە موسوڵمانەکانیش بۆیان هەیە ڕاستەوخۆ بڵێن ئێوە ڕەگەزپەرستن.\nهەر ئەمەشە کە گرفت بۆ موسوڵمانان دروست ئەکات لە کۆمەڵگاکانی ژۆژئاوا کاتێ قسە دێتە سەر ئایین و پەیامبەری ئیسلام. هەم موسوڵمان و هەم ڕۆژئاواییەکەش تووشی شۆک ئەبن لە کاردانەوەی یەکتری. نەرویجییەک هێچ هێڵێکی سوری لە بەردەم دانەنراوە بۆ پیرۆز ڕاگرتنی خودا و پەیامبەر و ئایینەکان، بە هۆی ئەوەش کە مناڵەکانم لە باخچەی مناڵانەوە لێرە خوێندوویانە ئاگاداری فەلسەفەی پەروەردەیانم، لە وانەی ئاییندا هەموو ئایینەکان دەخوێنن بە بێ جیاوازی و دەرگای ڕەخنە و گومانیش بە کراوەیی بۆ قوتابی بەجێ دەهێڵن. هەر ئەمەشە مرۆڤەکان لێرە دەستکراوەن لە بە کۆمێدی یان بە کاریکاتێر نیشاندانی پەیامبەران و وەکو پەیڕەوکردنی ئازادی ڕادەربڕینی خۆیان تەماشای دەکەن نەک ئیهانەی موسوڵمانان. کاتێکیش کاردانەوەی توندی موسوڵمانان ئەبینن شۆک ئەبن لەوان کە ئەوانیش پێشتر شۆک بوون لەوەی دەست بۆ پیرۆزییەک براوە کە لەوە و پێش لە وڵاتی دایک کەس دەستی بۆ نەبردوون چاویان بە بینینی دیمەنی وەها ڕانەهاتووە. ئەو وەکو مناڵێکی ئەوروپی وێنەی مەریەمی عەزرای نەبینیوە چاولە خەڵکی دابگرێ، یان حەزرەتی عیسا بە گاڵتەجاڕی کێشرابێت.\nبە شێوەیەکی گشتی جۆری هێڵە سورەکان بەهەشت و دۆزەخ بۆ مرۆڤەکان دادەمەزرێنن. بە جۆرێک گەر هێڵی سور بۆ بە پیرۆز ڕاگرتنی خودا و پەیامبەران و پیاوانی ئایینی و سەرۆک و سەرکردە وحزب و مێژوو و …هتد دابنرێت ئەوا دۆزەخ و نائارامی بۆ مرۆڤەکان دادەمەزرێت و جووڵە و هەنگاوەکانیان کەم ئەکاتەوە و دەنگیان کپ ئەکات و کارێکیان پێ ئەکات کە بۆ هەر هەڵوێستێک و هەنگاوێک هەزار لێکدانەوە بکەن نەبا پێیان بخەنە ئەودیو هێڵە سورەکانەوە و تووشی بەرپرسیارێتی ببن و بکەونە بەر تانەی پیاوانی ئایین و کۆمەڵگا و سەرۆک و سەرکردە و حزب. لەولاشەوە پیاوانی ئایینی و سەرۆک و حزب و دەسەڵاتدارانیش دەبن بە داپڵۆسێنەر و چاودێر بەسەر جووڵە و دەنگ و چپەی زۆرینەی ڕەهای خەڵک. بە پێچەوانەشەوە ئەگەر هێلە سورەکان لە دەوری تاک و بەرژەوەندی گشتی و یاسا و سروشت و مافەکاندا بکێشرێت ئەوا نەخێر و گومانی مرۆڤەکان هەڵدەکشێن و دەنگییان زوڵاڵتر ئەبیسترێ و جووڵە و هەنگاوەکانیشیان فراوانتر و ئازادتر ئەبێت. لەولاشەوە پیاوانی ئایینی و سەرۆک و حزب و دەسەڵاتدارانیش بە وریاییەوە مامەڵە لە گەڵ کۆمەڵگا وتاکەکان ئەکەن و دستکراوە نابن لە مامەڵەی نادروست و خۆسەپێن و گەندەڵکار دەرهەق بە زۆرینەی ڕەهای خەڵکی.\nبە گشتی دانانی هێڵی سور بە لایەنی پۆزێتیڤ بەهەشتی ئازادی ئەبەخشێتە زۆرینەی خەڵکی و بەرپرسیارێتی یاسایی و ویژدانی ئەخاتە ئەستۆی پلە باڵاکانی کۆمەڵگا، دانانی ئەو هێڵە سورانەش بە دیوە نێگەتیڤانەکەشی زۆرینە ئەخاتە قەفەسی تاوانەوە و کەمینەی باڵاش دەکات بە دیکتاتۆر و خۆسەپێن.\nلە سەر تیشکی ئەوەی ڕاگوزەر، گەر تەماشای دۆخی ئەمڕۆی کوردستان بکەین بۆمان دەردەکەوێت کە کوردستان بووە بە مەملەکەتی هێڵە سورەکان. بە جۆرێک گەر تۆ مرۆڤێکی ئازاد بیت لە بیرکردنەوە لە کوردستان، ئایینی نەبیت و حزبی نەبیت و سیاسی نەبیت و سەر بە چینی دەسەڵات نەبیت، دەبێت دەست بە کڵاوەکەی خۆتەوە بگریت توند، نەبا هێڵێک لە هێڵە سورەکان ببەزێنیت و کڵاوت با بیبات و سەری خۆشتی لە سەر دابنێی. چونکە دواجار بە تەنها تۆی مرۆڤی ئاسایی هێڵی سورت نیە و هێڵی سوری ئەوانی دیکە هەمووی بەرانبەر بە تۆ کێشراوە. کە هێڵە سورەکانیش هێندە زۆربن، وەکو تەونی جاڵجاڵۆکە پێت لە یەکێ لەو هێڵانە هەر ئەگیرێت. ئەمڕۆ مرۆڤی لەو جۆرەی خاوەن هەست و سۆز و بیر و باوەڕی تایبەتی، دوور لە تەوژمی ئایین و حزب، یان دەبێت بێدەنگی هەڵبژێرێت یاخود ڕێگە دادگاکان و زیندان یان گۆڕستان هەڵبژێرێت. چونکە ئێرە کوردستانە، مەملەکەتی هێڵە سورەکانە نەک ئازادی. بڕینی ئەو هێڵە سورانەش لە هەندێ دۆخدا بەخشینی خوێنی سورە.\nدلێر محەمەد نوری: لە نێوان ئایین پەروەری و ئایین ناسیدا. - 2022-07-06\nڕەوەند عەبدوڵا حەمە: حوکمەت دەبێت لە هەموو باروو دۆخێکدا پشت لە گەلەکەی نەکات.


جەوەكە ترسناك دێتە پێش چاو، ترسیش رەشبینیی دروست دەكات، رەشبینیی خەمۆكیی و ئەمیش وات لێ دەكات تەسەور ناكەیت نەك بتوانیت شتێك بگۆڕیت، بەڵكو لە سەرئێشە و ناڕەحەتیی زیاتر توشت ببێت. لە وڵاتێكدا ترس و قەلەق لەناوەوە خواردبێتی، تەنانەت كارمەندەكانیشی باش ئیش ناكەن، سایەق تەكسیی و پاسەكانی توڕەتر دەردەكەون، پۆلیسەكانی رووگرژتر، هەر بەو چەشنە.\nلای من ترس بەم دەرەجە گەورەیە و بەدوایدا رەشبینیی و خەمۆكیی خراپترین شتەكانی دۆخی ئێستامانن. بەشداریكردن لە بەرهەمهێنانی ترس و خەمۆكیی بەبێ ئەوەی ئەو متمانەیە لە خەڵكدا دروست بكەیت كە ئەتوانن دنیا بۆ خۆیان و منداڵەكانیان باشتر بكەن، داخستنی دەرگایەكی گەورەیە بە رووی گەیشتنی تیشكی گەشەسەندن و بوژاندنەوە، یان لای كەم رزگاربوون لە ئەزمەكە. لەم روەوە ناڕەزایی خۆم بەرامبەر بەو گوتارە وەڕسكارەی كەناڵی میدیایی "ئێن ئاڕ تی" دەردەبڕم كە توشی خەمۆكییمان دەكات زیاتر لەوەی وزەی گۆڕانكارییمان پێ ببەخشێت.\nمن دكتۆری نەشتەرگەریی جوانكاریی دەسەڵاتداران نیم، تێدەگەم لەوەی خەڵك ناهەقی نییە توڕە و ماندووە. سەختە لە وڵاتێكدا بژیت سنورێكی گەورە ناوی "ناوچە كێشە لەسەر بووەكان" بێت و عێراق قاش بكات، ناوچەیەكی دیكەی "سنوری دێگەڵە" بێت و هەرێمی كوردستان دوو لەت بكات، چیایەكی ناوازە و بڵندی شەڕی توركیا و پەكەكەی لەسەر بێت، واز لە هەژاریی و بێكاریی و گەرمای هاوینیشی بهێنە. بەشی زۆر پەیوەندییە وردەكانیش ناوچەی كێشە لەسەر بوون.\nهەستدەكەیت ئاسمان بەسەرتدا هەرەس دەهێنێت كاتێك دەبینیت دەست بۆ پارەی نەخۆشی شێرپەنجە دەبرێت.\nدڵت خەریكە شەق دەبات كە دەبینیت "بێ دەسەڵاتترین دەسەڵاتدارەكانی دنیا خاوەنی ئێمەن و بوون بە توشمانەوە"، دەسەڵاتدارانێك زۆرترین كێشە دەخوڵقێنن و كەمترین كێشەیان پێ چارەسەر دەكرێت.\nبەڵام زۆر شتیش هەیە ئومێدبەخشن. لە رووی سیاسییەوە، ئومێدی ئێمە دەیان هەزار كەسە كە ئەگەر بە فۆتۆیەكیش بێت لە دژی تاڵانیی و داگیركاریی هەمئاهەنگیی ئەكەن، با نەشگەیشتبێتە ئاستێكی رێكخراو.\nلە رووی كۆمەڵایەتییەوە، هیوای ئێمە ئەكرێت ئەو كوڕ و كچ و ژن و پیاوانە بن كە پاك و خاوێن و دڵسۆزانە كاری خۆیان دەكەن، نەك دەستیان ناچێتە دزینی سەروەت و موڵكی خەڵك بەڵكو لە ووزە و كات و داهاتی خۆشیان دەبەخشن و كەسیش پێیان نازانێت، فكریان كراوەیە و قبوڵی جیاوازیی دەكەن، لە ناوخۆی وڵات بن یان لە دەرەوەی خزمەتی دەكەن و دەستی خێرن، زۆر رەفتاری جوانی دیكەش.\nئێمە بەو دیمەنە جوانانە دەژین كە دەبینین كەسێك لە ویژدانی پڕ و جزدانی نیوە خاڵیی خۆی مشوری خواردنی سەگ و پشیلەكان دەخوات، گروپێك بە تەنكەر ئاو بە باڵندە و گیانداران و درەختەكانی شار و دەشت و كێوەكان دەگەیەنن، دەیان دیمەنی دیكەی لەم چەشنەش.\nئومێدی ئێمە جیلێكی نوێی هەم زیرەك و زانستخواز و هەم بە شەخسییەت و سەنگینە، جیلێك چیتر نابێتە سواڵكەری پۆست و كاسەلێسی دەسەڵاتدار و لەو رێیەوە بڕوانامەكەی بۆ خڕكەرەوەی موڵك بەكاربهێنێت.\nلە رووی ئابورییەوە، ئومێدی ئێمە ئەو جیلەیە لەگەڵ زانست و تەكنۆلۆجیا هەڵدەكات، ئایدیای نوێ بۆ چارەسەری كێشەكانمان دەهێنێت، دەدۆزێتەوە، لە دەرەوەی وڵاتەیشەوە بێت بەشدارە لەم پرۆسەیەدا.\nئەو هەمئاهەنگییەی بۆ نەخۆشخانەی هیواش هەیە هەمان شتە. ئەگەر نەخۆشخانەی هیوا ئومێدی بە نەخۆشانی شێرپەنجە بەخشییەوە، ئەوا ئابڕوبردنی ئەوانەی دەستیان چۆتە پارەی نەخۆشخانەكە و دەیانەوێت بیكەن بە كەرتی تایبەت رێگارۆشنكەرەوەیەكی دیكەیە بۆ ئەو دەیان هەزار كەسەی تر كە ترس داگیری كردوون و وادەزانن ئیدی كۆتایی دنیایە و ناتوانن شتێك بەرەو باشتر بگۆڕن.\nجیهان لەبەردەم شەڕەکانی بایۆلۆجی و سایبەر و درۆنەکاندا .\nسەیف قەزافی، جڵەوی دەسەڵات وەردەگرێتەوە؟\nبۆ عەلمانیەکان پشت لە دێمۆکراسی و پشتیوانی لە کودەتا دەکەن ؟\nبە بێ تۆڕەکۆمەڵایەتیەکان چیبکەم؟\nكۆتایی هاوڕێیەتی.. !\nیەكێتی بەرەو كوێ ؟\nهاوسەرۆکەکان پەنا بۆ دادگا دەبەن\nتەنافێك شوێنەكەی بن لادنی ئاشكرا كرد\nلە شمشێری خەلافەتەوە بۆ درۆنی کۆمار\nقەیس سەعید .. لە شاشەی تەلەفزیۆنەكانەوە بۆ كۆشكی سەرۆكایەتی\nبژارده‌كانی به‌رده‌م ئه‌ردۆغان چین، بۆ گۆڕینی ئه‌نجامی هه‌ڵبژاردنی داهاتوو؟


کورد لە عێراق چیتر سەنگی نییە!\nکورد لە عێراق چیتر سەنگی نییە!\nئەوان ئەبینن کە تورکەکان جگە لە بازرگانی و کاری هاوبەشی ئەمنی ددان بە بوونی کیانی کورد نانێن؛ بەیەک تەلەفوون لە ئەنکەرەوە دڵی ٥٠ ملێۆن بێدەوڵەت پڕ لە بێهیوای دەکەن و تفەنگەکان دووبارە لەیەک ئەکەنەوە؛ ئەم هەڵوێستانە کاردانەوەی وای لێ ئەکەوێتەوە.\nعەرەب و سەرکردایەتییەکەی چیتر شەرم لە کورد ناکەن خۆصەمامی ئەمان و چەترەگەورەکە نەمام-وە؛ باش دەرکەوت دوای سەرۆک مام جەلال بۆ شاییەکی چەندە گەورە لە سەلیقەو دیپلۆماتییەتی کوردی دروست بووە؛ کە بەم گروپی سێڵفی و پۆستە پڕنابێتەوە؛\nسەرۆک کۆماری ئێستا ئەوەندەی وەک پڕۆژەیەکی کازمی و ئەمریکییەکان دەرئەکەوێ لە عێراق؛ لەوەناچێ دەست لەزۆرکاروبار وەربدات یان رایی زۆرینەی شیعەو سونە بگۆڕێت لە کۆشک ستۆپی کردووە! ئەوە سەرۆک مام جەلال بوایە هەموو سەرکردەکانی لەدەوری خۆی کۆئەکردەوە ڕای سیاسی و حزبەکانی لەمەڕ کورد ئەگۆڕی؛ لە دوێنێوە سەیر ئەکەم پەرلەمانتارەکوردەکان کە نەخەوتوون وەک دەستکەوت سەیر ئەکەن؛ یان گریمانەی ئەم حاڵە شڕەئەکەن؛ هەروادەبێت کە بەداخەوە دەرکەوت تیمی کوردی لاوازە و توانای سیاسیان کەمە؛\nسەفی کورد لە بەغداد لەبەر فەیسبووک وادەرکەوت یەک خرابێت لەسەر پارەی مووچەی خەڵک کە دواجار ئەویش بڕا؛\nکورد لە بەغداد، لاوازە لە ئاستی ناوخۆش لاوازتر! ئیتر هەرئەمە ڕوودەدات کە دەیبینین و باشیش عەرەب لەوە گەیشتووە کە هەندێ لا وابەستە بە عێراقەوە نیین.


کوردیپێدیا - دەرباز کۆسرەت رەسوڵ\n👫 دەرباز کۆسرەت رەسوڵ | پۆل: کەسایەتییەکان | زمانی بابەت: 🏳 کوردیی ناوەڕاست\nدەرباز کۆسرەت رەسوڵ\n- ساڵی 1982 لە گەڕەکی موفتی شاری هەولێر لەدایکبووە.\n- لە تەمەنی 3 ساڵیدا بەهۆی پێشمەرگایەتی باوکییەوە لەگەڵ خێزانەکەی چوونەتە چیا.\n- ساڵی 1987 بەنهێنی هاتووەتە لای ماڵی داپیری لە هەولێر بۆ خوێندن.\n- لە ساڵی 1988 تاوەکو 1991 لەگەڵ خێزانەکەی ئاوارەی ئێران بووە.\n- لەساڵی 1991 گەڕاونەتەوە و لە 1992 تاوەکو 1994 لە هەولێر ژیاوە.\n- ساڵی 1994دەرباز : 1998 لە سوێد خوێندوویەتی\n- ساڵی 1998 لە بەریتانیا خوێندنی ئامادەیی و زانکۆی تەواو کردووە.\n- دەرچووی کۆلێژی یاساو رامیاری لە زانکۆی لەندەن تەواوکردووە.\n- ئێستا خەریکی خوێندنی ماستەرە لە بواری کارگێڕی.\n1. 👁 پەیامی دەرباز کۆسرەت ڕەسول بۆ هاتنی جەژنی نەورۆز\n➕ ئەم بابەتە لەلایەن: (هاوڕێ باخەوان)ەوە لە: Feb 5 2009 10:06AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 3 2013 8:35PM باشترکراوە\n📷 فایلی وێنە 1.0.1 7 KB Feb 5 2009 10:06AM هاوڕێ باخەوان


ڕۆژانە هەڵمەتەکانی دەستگیرکردن و تێکدانی حەشارگەی چەکدارانی داعش لە خاکی سوریا و عێراق بەردەوامی هەیە، بەڵام هێشتاش مەترسی هێرشی چەکدارەکان بەردەوامە، لە تازەترین هێرشیشدا شەوی ڕابردوو لە باشوری کەرکوک پێنج پۆلیسی فیدڕاڵی کوژران.\nهەڵمەتەکانی دەستگیرکردنی چەکدارانی داعش لەلایەن هێزە عێراقییەکان و هێزەکانی سوریای دیموکرات “هەسەدە” بەردەوامی هەیە و هەسەدە ڕایگەیاند، “دوێنێ 24 ی مانگ، لەگەڵ دەستگیرکردنی چەند چەکدارێکی داعش لە دیرەزور، دەستگیراوە بەسەر چەندین مادەی دروستکردنی بۆمبدا.\nهەسەدە لە ڕاگەیەندراوەکەیدا ئاماژە بەوەدەکات، “بەهاوکاری هێزەکانی هاوپەیمانان، لە ڕۆژهەڵاتی دیرەزور، هێزەکانی کۆماندۆی هەسەدە، پێنج چەکداری داعشیان دەستگیرکردووە، لەگەڵ ئەوەش دەستگیرا بەسەر دەیان مادە و پارچە چەک و بۆمبدا”.\nدیرەزور و کەرکوک، دوو ناوچەی جێگە جوڵەی چەکدارانی داعشن، لە عێراق و سوریا، ناوبەناو لەو دوو ناوچەیە دژی پۆلیس و هێزە ئەمنییەکان دەجوڵێنەوە.\nهەڵمەتەکانی دەستگیرکردن و ئاشکراکردنی چەکدارانی داعش لە دیرەزور و کەرکوک بەردەوامی هەیە، بەڵام ئەو هەڵمەتانە لەم کاتەدا نەبووەتە هۆکاری ڕیشەکێشکردنی چەکدارەکان.\nبە فڕۆکەی بێفڕۆکەوان هێرشکراوەتە سەر دامەزراوەی ئەتۆمی ئێران\nئەمریكا بۆ سعودیە: دۆسییەی مافی مرۆڤ كاری لەپێشینەی كابینەكەی بایدنە\nوەزیری دەرەوەی ئەمریكا لە پەیوەندییەكی تەلەفۆنیدا لەگەڵ هاوتا سعودیەكەی ئاشكرایكردووە، دۆسییەكانی شەڕ لە یەمەن و مافی مرۆڤ كارە…


ئەندام پەرلەمانێکی عیراق رایده‌گه‌یه‌نێت هەمیشە دۆسیه‌ی بودجە یەکێک بووە لە گرفتە سەرەکییەکانی نێوان هەردوو حکومەتی هەرێم و حکومەتی ناوه‌ندی عیراق ئاماژه‌ی به‌وه‌شکردووه دۆسیه‌ی مووچەی فەرمانبەرانی هەرێم جیاکراوه‌ته‌وه.\nئەحمەد حاجی رەشید، ئەندامی پەرلەمانی فراکسیۆنی کۆمه‌ڵ له په‌رله‌مانی عیراق له لێدوانێکیدا به ده‌نگی ئه‌مریکای راگه‌یاندووه: هەمیشە دۆسیه‌ی بودجە یەکێک بووە لە گرفتە سەرەکییەکانی نێوان هەردوو حکومەتی هەرێم و حکومەتی ناوه‌ندی عیراق.\nئه‌وه‌شی خستۆته‌روو: به دووری نازانێت ئەو جیاوازی لێکدانەوانە لەو نوسراوەوە سەرچاوەیان گرتبێت کە سەرۆک وەزیرانی عیراق ناردویەتی بۆ وەزارەتی دارایی وڵاتەکە و داوای راگرتنی هەموو شایستە داراییەکانی هەرێمی کوردستان دەکات.\nئه‌حمه‌دی حاجی رەشید ئاماژەی به‌وه‌شکردووه: کە شایستە داراییەکان لەناو بودجەدایه بەڵام لەمەدا دۆسیه‌ی مووچەی فەرمانبەرانی هەرێمی لێ جیاکراوەتەوە.\nئەحمەد حاجی رەشید باسی له‌وه‌ش کردووه: ئەگەر هەرێمی کوردستان لەم ساڵدا نەوت رادەستی بەغدا نەکات پێناچێت عادل عەبدولمەهدی سەرۆک وەزیری عیراق بکەوێتە ژێر فشارەوە، بەڵام وەک دەڵێت لەوانەیە لەکاتی وتووێژەکان لەسەر بودجەی ساڵی 2020 دا کێشە دروست بکات.\nئه‌م بابه‌ته 36612 جار خوێنراوه‌ته‌وه


ستایلی خاتوونه کان | کانیاو\nستایلی خاتوونه کان یەکێکە لەو بابەتانە وا هەموو خانمێک بە زۆری بۆی گرنگە. لە ڕاستی دا هەموو خانمێک پێی خۆشە لە کۆمەڵگا جوان و شاز بەرچاو بکەوێت. تا چەن ساڵ لەمەو پێش گۆڤارە کوردیەکان زۆر بەکەمی باسی ئەم بابەتانەیان دەکرد، بەڵام بەخۆشحاڵیەوە ماوەیەکە دەبیندرێت کە گۆڤارە کوردیەکانیش هەوڵی تەواویان داوە که زۆرتر بە بابەتەکانی خانمان بە تایبەت ستایل و جل‌و بەرگ بایەخ ئەدەن. ئێمەش وەک هەموو کوردێک بە ئەرکی سەر شانی خۆمان زانی هەتا هەنگاوێکی بچوک بۆ پەرەدان بەم بابەتانە هەڵ بگرین. گۆڤاری کانیاو ئەو شوێنەیە که هەوڵ دەدات ستایلی خاتوونەکان لە سەرانسەری جیهان‌دا تاو و توێ بکات. لەکانیاو هەوڵ ئەدەین بەزمانی کوردی بۆ هەموو کوردێک لە دنیا بابەتەکانمان ئامادە بکەیەن. ئێستا وەک ساڵانی زوو نەماوە کە خانمان هەموو کاتی خۆیان لەماڵه‌وە بەسەر بەرن. ئێستا خانمانیش لە کۆمەلگادا ڕۆڵێکی گرنگ‌یان هەیە. لە دایرە ئیش دەکەن، لە کۆبوونەوەکان رۆڵی خۆیان ئەگێڕن و دەچنە زانکۆ و تەنانەت له زۆر بابەتی بەرچاوتر و گرنگ‌تری کۆمەڵگا وەکو ئەکتەری سەرەکی دێنە هەژمار. ئێمە ئەو هەلەمان ڕەقساند کە هەموو خانمان بتوانن کەڵک لە نووسراوەکانمان سەبارەت بە ستایلی خاتوونه کان وەر بگرن. ئەگەر کچێکی بچوکت هەیە بابەتەکانی کانیاو بە کوردی لە دەست مەدە. ئێمە فێرت دەکەین جلە جوانەکانی رۆژی دنیا بۆ منداڵان ببینی. جیاواز لەوە دەتوانی لێکدانەوەکان وا بۆ ستایلی منداڵان دەکرێت ببینی و کەڵک لە زانیاریەکان سەبارەت بە چۆنیەتی بەکارهێنانی ڕەنگەکان وەربگری. وەکو خانمێک غەمگینی ستایلت مەبە. لە گۆڤاری ئێنتەرنێتی کانیاو دەتوانی ئەو بابەتانە وا سەبارەت بە ستایلی خاتوونە کان و شاز دەرکەوتنی خانمان لە کۆمەڵگایە بە ئاسانی پەیدا بکەیت. شێوازی بەکارهێنانی ڕەنگەکان بناسە، ئەو شێوازانەی وا خانمان لە ئەوروپا و ئەمەریکا بەکاری دێنن بناسە، گرنگ نیە لە چ تەمەنێکی، ئەرخەیان بە کانیاو هەموو ئەو شتانە وا بۆ شاز بوون و جوان دەرکەوتن لە کۆمەڵگا پێویستتە بۆت دابین دەکات.\nخوشکه بچوکه که ی کانیاو نیسان 8, 2019\nئەوەی کە باڵای ئێمە لە ڕادەی ئاسایی مرۆڤەکان یان لە ئایدیاڵەکان و ئاواتەکان کورت‌تر بێت، ئیتر جیهان بە ئاخری ناگات. تەنانەت ئەگەر کورتەباڵاش بین، بە کەمێک گۆڕان لە هەڵبژاردن و جل لەبەر کردن، دەتوانین گۆڕانێکی بەرچاو لە باڵای خۆماندا دروست بکەین و باڵای خۆمان بەرزتر لەوەی کە هەیە بخەینە بەرچاو.…\nستایلی هەر ئافرەتێک زۆر لە زەوق و تەنانەت کەسایەتی ئەو خاتوونە قسەمان بۆ دەکات. جانتا و پێڵاوی ژنانە بەشێکی گرینگ لە ستایلن. بۆ ئەوەی کە بتوانن جانتا و پێڵاوەکەتان بە باش‌ترین شێوە هەڵبژێرن، لە سەرەتادا دەبێت 8 یاسای گرینگ بۆ پێک‌خستنی جانتا و پێڵاو، لە کانیاو فێر بن. دوای ئەوە…\nپوری کانیاو ئازار 16, 2019\nئکسوارت جگه له‌وه‌ی زەوقی ئێوە نیشان دەدات، به‌شێک لە که‌سایەتی ئێوەش نیشان ده‌دات. سە‌عاتی دەست یه‌کێک لە گرینگ‌ترین ئکسوارتەکانە که دە‌توانێ کاریگه‌ریەکی زۆری له سه‌ر ستایلی ئێوه و بۆچوونێک که خەڵک لە کەسایە‌تی ئێوە هه‌یانه، دابنێت. سه‌عاتی دەست ده‌توانێ نیشانده‌ری ناسکی و زۆر‌به‌ی تایبەتمەندیەکانی دیکەی کەسایەتی ئێوە بێت. که له‌وانه‌یه…


زنجیرەیەکی تەلەڤیزیۆنی بەڕیتانییە\n(ڕەوانەکراوە لە کۆتایی دونیای نەفرەتیەوە)\nکۆتاییی دونیای نەفرەتی (بە ئینگلیزی: The End of the F***ing World) زنجیرە درامایەکی تەلەڤیزیۆنی بەریتانیی کۆمێدیای ڕەشە، لە ڕۆمانێکی گرافیکی لەژێر ھەمان ناو وەرگیراوە، کە لە نووسینی چارڵز فۆرسمنە. ھەر ھەشت ئەڵقەی زنجیرەکە بۆ یەکەم جار لە کەناڵ ٤ لە شانشینی یەکگرتوو لە ٢٤ی تشرینی یەکەمی ٢٠١٧ پەخش کران، دواتر ھەر ھەموو بەشەکانی لە ئۆڵ ٤ بڵاوکرایەوە. ئەم بەرھەمە بە ھاوبەشی لەگەڵ نێتفڵکس بەرھەم ھاتووە، کە دواتر لە ٥ی کانوونی دووەمی ٢٠١٨ لە سەرتاسەری جیھان لەسەر تۆڕی نێتفڵکس بڵاوکرایەوە. ئەم زنجیرەیە باس لە جێمس (ئەلێکس لاوتەر)ی ١٧ ساڵان دەکات، کە پێی وایە پەشێوی دەروونی ھەیە، ھەروەھا باس لە ئەلیسا (جێسیکا باردن)ی قوتابی سەرەڕۆی ھاوپۆلەکەی جێمیس دەکات، کە دەرفەتی ڕاکردن لە ژیانە ناخۆشەکەی ماڵی لە جێمس دەبینێت.\nزنجیرەکە لە لایەن ڕەخنەگڕانەوە پێشوازی باشی لێکراوە، ستایشی نووسین، بەرھەم ھێنان و وروژاندنی بابەتەکانی ناوی کراوە، ھەروەھا ستایشی نواندنی ھەر دوو ئەکتەری سەرەکی لاوتەر و باردن کراوە. زنجیرەکە بۆ خەڵاتی تەلەفزیۆنی بەریتانی بۆ ساڵی ٢٠١٨ پاڵێوڕاوە لە بەشی باشترین زنجیرە دراما.\nباری وارد، لە ڕۆڵی لێسلی فۆلی، باوکە دابەشکەرە مادە بێھۆشبەرەکانی ئەلیسایە.\nئێرەل کەیف لە ڕۆلی فرۆدۆ، کارمەندێکی بێچارەی بەنزینخانەیەکە.\nلەو کاتەی کە فۆرسمن خەریکی بڵاوکردنەوەی کتێبەکەی بوو، جۆناتن ئینتویستلی پەیوەندی پێوە دەکات تاوەکوو بۆ کارێکی سۆمایی وەریبگرێت. لە سەرەتادا بیرۆکەکە ئەوە بوو کە بکرێتە فلیمێکی ئەمریکی، دواتر بریار درا وەکو زنجیرەیەک لە ئەنتەرنێت بڵاوبکرێتەوە. فلیمەکە لە لایەن فلیم ٤ دروست کرا، ئینتویستلی تێچووی کورتە فلیمەکەی گرتە ئەستۆی خۆی. لە ساڵی ٢٠١٤ کورتە فلیمەکە دروست کرا، کە چەند ئەکتەرێک لەو ئەکتەرانەی کە لە زنجیرە دراماکە بەشداربوون، نوواندنیان لەو فیلمە کرد. دەرھێنەرەکەی ئینتویستلی و بەرھەمھێنەرەکەشی دۆمینیک بۆچانچان بوو؛ جێسیکا باردن ڕۆڵی ئەلیسای بینی. لە جیاتی ئەلیکس لاوتەر، کرێگ ڕۆبەرتس ڕۆڵی جەیمسی بینی.\nھەرچەندە پێشوازی لە کورتە فلیمەکە زۆر باشبوو، بەڵام ھیچ کۆمپانیایەکی بەرھەمھێنان نەیانویست وەبەرھێنان لە بیرۆکەی دروست کردنی فلیمێکی درێژ بۆ چیڕۆکەکە بکەن. ئینتویستلی و بۆچانان بریاریاندا بیکەنە زنجیرەیەکی تەلەفزیۆنی لەگەڵ کلارکوینویل فلیمس، کە دواتر بەشداریکردنی کەناڵ ٤ و نێتفڵکسی بەدوایدا ھات. فۆرسمن ھیچ ڕۆڵێکی فەرمی لە بەرھەمھێنانی زنجیرەکە نەبوو، ئەو دەیویست کار لە کۆمێکەکەی تەواو بکات، ھەر چەندە وینتویستلی بە شێوەیەکی بەردەوام ڕاوێژی پێدەکرد و لە بەڕێوەچوونی کارەکانی پرۆژەی زنجیرەکە ئاگاداری دەکردەوە.\nچیڕۆکی زنجیرەکە لە چیڕۆکی کۆمیکەکەی فۆرسمن جیاوازی ھەیە. لە کتێبە چاپکراوەکە، منداڵەکان بکوژێکی شەیتان پەرست دەکوژن، کە خێزانەکەی ئەفسەری پۆلیسە؛ لە جیاتی ئەوە لە زنجیرەکە دوو ئەفسەری پۆلیسی تێدایە یوونس نوون و تێری دیراگۆ، ھیچ ئاماژەیەکی تێدا نییە کە بکوژەکە شەیتان پەرست بێت. یەکێکی تر لە جیاوازییە دیارەکان ئەوەیە، لە کۆتایی کۆمیکەکە: ئەفسەری پۆلیسە شەیتان پەرستەکە بەدوای جەیمسەوە دەبێت، ھەردووکیان ھێرش دەکەنە سەر یەکتری، لەو کاتەی کە پۆلیس ھەوڵی جیاکردنەوەیان لە یەکتری دەدات. دواتر دەنگی تەقەکردن دێت. لە دیمەنی کۆتایی دایکی ئەلیسا دەبینرێت کە باسی ڕزگارکردنی کچەکەی دەکات لە دەست جەیمس، لە کاتێکدا ئەلیسا ناوی جەیمس لەسەر قۆڵی ھەڵدەکەنێت. ھەندێک لە ڕەخنەگران پێیان وایە کە ئەمە بە واتای مردنی جەیمس دێت، بەڵام فۆرسمن کۆتایییەکەی بە نادیار و لێڵ باس دەکات.\nیەکەم ئەڵقەی ئەم درامایە لە نیسانی ٢٠١٧ دەست بە کاری وێنەگرتنی کرا، بە چەند ھەفتەیەک پێش بڵاوکردنەوەی لە تشرینی یەکەمی ٢٠١٧، کارەکانی وێنەگرتنی تەواو بوو. ھەرچەندە لە ئینگلتەرا وێنەی گیرا، بەڵام بە شێوازێکی ئەمریکی کارەکانی ئەنجام درا، وینتوستلی کاریگەری زنجیرەکانی توین پیکس و فارگۆی لەسەر ھەبوو. بە زۆری، دیمەنی ئەڵقەکان لە ناوچەکانی دەورووبەری ساری وێنەیان گیرا، لەگەڵ چەند شوێنێکی تری ستۆدیۆکانی واکینج، براکنێل و لۆنکرس. یەکێکیتر لە شوێنی وێنە گرتنەکە لە لیزداون ئۆن سی بوو. ئینتویستلی، بەزۆری دیمەکانی لە پێشەوە دەگرت، بە تایبەتی لە ئەڵقە سەرەتاییەکان، کاتێک لە ناو چوارچێوەی دیمەنەکە تەنیا یەک کەسایەتی تێدا دەبوو، ئەمەش بۆ گەیاندنی ڕاستەوخۆی کاردانەوەی کەسایەتییەکانی ناوی لە کاتی گاڵتە کوشندەکان.\nڕووداوەکانی زنجیرەکە لە ڕۆژانی ئەمڕۆ ڕوودەدات، بەڵام ئینتویستلی ئامانجی ئەوە بوو کە زنجیرەکە ئەو ھەستە بدات کە ڕووداوەکانی ناوی لە نێوان ساڵانی ١٩٨٨ بۆ ٢٠٠٦ ڕووی داوە. ھەروەھا، شێوازی ژەمی نان خواردنی ئێوارە، شێوازی ساڵانی حەفتاکانە، گۆرانییەکانی ناوی، گۆرانی ساڵانی پەنجا و شەست و حەفتاکانی سەدەی ڕابردووە، لەگەڵ گۆرانی ڕەسەنی زنجیرەکە کە ھی گراھام کۆکسۆنە، کە ئەندامی دامەزرێنەری باندی بلورە. ئینتویستلی لە باسی مۆسیقای کاکسن بە مۆسیقا تاریکەکانی کۆڵانەکانی شارۆچکەکان دەچووێنێت، تێبینیش دەکرێت کە گۆرانییەکانی لە ئەڵقە کۆتایییەکانی لە دیمەنی ئەفسەرە پۆلیسەکان بەکارھێنراوە.\nیەکەم وەرزی، تەواوی چیڕۆکە ڕەسەنەکەی فۆرسمنی ڕووماڵ دەکات. لە ٢٥ی کانوونی دوومی ٢٠١٧، جۆناتن ئینتویستلی باسی لە وەرزی دووەمی کرد، دووپاتی کردەوە و وتی «ئێمە زیاتر گەڕان دەکەین و دەبینین کە چی بکەین بۆ ئەوەی جیھانەکە فراوانتر بکەین.» لە پاشان، ئینتویستلی ئاشکرای کرد کە نێتفڵکس تامەزرۆی ڕوودانی وەرزی دووەمە. نووسەری زنجیرەکە چارلی کۆڤێیل وتی «پێم وایە، چەندان چیڕۆکمان ھەیە کە دەتوانین بیانگێرینەوە.» و پێشی خۆشە کە زیاتر لەسەری بنووسێت. ئەلێکس لاوتەر لە چاوپێکەوتنێکدا خۆشحاڵی خۆی بۆ وەرزی دووەم ڕاگەیاند و وتی کە دەرفەتێک بە کۆڤێیل دەدات کە زیاتر گەڕان لە نێو ئەندێشەکانی بکات.\nزنجیرە ھەشت ئەڵقەیەکە، یەکەم ئەڵقەی خۆی بۆ یەکەم جار لە کەناڵی چوار لە شانشینی یەکگرتوو لە ٢٤ ی تشرینی یەکەمی ٢٠١٧ بڵاوکرایەوە، لە پاشان ھەر ھەشت ئەڵقەی لە ئۆڵ ٤ بڵاوکرایەوە. کۆتاییی دونیای نەفرەتی بە ھاوبەشی لەگەڵ نێتفڵکس و بە شێوەیەکی تایبەتی بۆ بەشداربووانی لە سەرتاسەری جیھان لە ٥ی کانوونی دووەمی ٢٠١٨ بڵاوکرایەوە. لە کۆتاییی ھەفتەی یەکەمی پەخشەکە، فرۆشی ڕۆمانە وێنەدارەکە بە شێوەیەکی بەرچاو بەرزبوویەوە.\nکۆتاییی دونیای نەفرەتی، لە ئێستادا ھەڵگری ڕیزبەندی ڕەزامەندییە بە ڕێژەی ٩٨٪ لە وێبگەی ڕۆتین تۆمەیتۆزە بە تۆمارکردنی ٤١ پێداچوونەوە، کە دەکاتە ڕێژەی ٨٫٢ لە دە.\nپێداچوونەوەر دانێیل فیێنبێرگ لە ھۆلیوود ڕیپۆرتەرز، ستایشی نووسینی دراماکە و کارەکتەر و گۆرانییەکانی ناوی دەکات، ھەروەھا ستایشی نواندنی ئەکتەرە سەرەکییەکانی دەکات ھەر یەک لە ئەلێکس لاوتەر و جێسیکا باردن، و بە «ھەشت ئەڵقەی گەوھەری کۆمیدیای ڕەشی بەریتانی» وەسفی دەکات. ھەروەھا کێڵی لاولێر لە یوئێسئەی تودەی بە «بەردڵ» باسی دەکات و ستایشتی نوواندنی ئەکتەرە سەرەکییەکان و بیرۆکە و نوسین و بەرھەم ھێنانی دەکات.\n^ "Bafta TV Awards 2018". BAFTA. ئەرشیڤ کراوە لە ئەسڵدا لە ١٥ی ئایاری ٢٠١٨. لە ڕێکەوتی ١٥ی ئایاری ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا "E4 and Netflix cast Black Mirror's Alex Lawther in dark teen thriller The End of the F***ing World". Digital Spy. 24 September 2016. لە ڕەسەنەوە ئەرشیڤ کراوە لە ٦ی ئەیلوولی ٢٠١٨. لە ڕێکەوتی ٢٤ی ئەیلوولی ٢٠١٦ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا ب "The End of The F***ing World – Reprinted!". Fantagraphics Books. لە ڕەسەنەوە ئەرشیڤ کراوە لە ١٤ی شوباتی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا ب پ Steven، Rachael (6 November 2017). "Making The End of the F***ing World". Creative Review. لە ڕەسەنەوە ئەرشیڤ کراوە لە ١ی ئەیلوولی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "It's the End Of The F***ing World for E4". Chortle. 24 April 2017. ئەرشیڤ کراوە لە ئەسڵدا لە ٦ی ئەیلوولی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Lockett، Dee (12 January 2018). "The End of the F***ing World Star Jessica Barden on Paying Homage to the Pulp Fiction Dance". Vulture. لە ڕەسەنەوە ئەرشیڤ کراوە لە ١٣ی تەممووزی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ McCreesh، Louise (8 January 2018). "Did you know that The End of the F***ing World on Netflix is based on a short film?". Digital Spy. ئەرشیڤ کراوە لە ئەسڵدا لە ٢ی تەممووزی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا Riesman، Abraham (23 January 2018). "The End of the F***ing World's Charles Forsman on His Indie Comic Turning Into a Netflix Hit". Vulture. لە ڕەسەنەوە ئەرشیڤ کراوە لە ١٢ی تەممووزی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا ب Sandwell، Ian (9 January 2018). "The End of the F***ing World had a darker alternate ending in the original comic". Digital Spy. ئەرشیڤ کراوە لە ئەسڵدا لە ٢ی تەممووزی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Kent Film Office. "Kent Film Office The End of the F***ing World Article". لە ڕەسەنەوە ئەرشیڤ کراوە لە ١٤ی ئازاری ٢٠١٨. لە ڕێکەوتی ٢ی تەممووزی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا Houghton، Rianne (11 January 2018). "The End of the F***ing World season 2 IS possible, says star Alex Lawther". Digital Spy. ئەرشیڤ کراوە لە ئەسڵدا لە ٦ی تەممووزی ٢٠١٨. لە ڕێکەوتی ١٤ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Foutch، Haleigh (20 January 2018). "'The End of the F***ing World' Creator on Season 2 Conversations and Expanding the Story". Collider. ئەرشیڤ کراوە لە ئەسڵدا لە ١ی تەممووزی ٢٠١٨. لە ڕێکەوتی ١٣ی شوباتی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Joest، Mick (2 January 2018). "The End Of The F***ing World Trailer: First Look At Netflix's New Dark Comedy". CinemaBlend. ئەرشیڤ کراوە لە ئەسڵدا لە ٦ی ئەیلوولی ٢٠١٨. لە ڕێکەوتی ١٥ی کانوونی دووەمی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "The End of the F**ing World: Series 1". Rotten Tomatoes. ئەرشیڤ کراوە لە ئەسڵدا لە ٨ی ئەیلوولی ٢٠١٨. لە ڕێکەوتی ٢٢ی ئایاری ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Fienberg، Daniel (5 January 2018). "'The End of the F***ing World' review". The Hollywood Reporter. لە ڕەسەنەوە ئەرشیڤ کراوە لە ٢٢ی ئابی ٢٠١٨. لە ڕێکەوتی ٠٥ی کانوونی دووەمی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Lawler، Kelly (4 January 2018). "Review: Why Netflix's 'The End of the … World' is batty fun". USA Today. ئەرشیڤ کراوە لە ئەسڵدا لە ٢٠ی تەممووزی ٢٠١٨. لە ڕێکەوتی ٠٥ی کانوونی دووەمی ٢٠١٨ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=کۆتاییی_دونیای_نەفرەتی&oldid=737964»\nدواجار لە ٠٩:٠٠ی ١٨ی کانوونی یەکەمی ٢٠٢٠ دەستکاری کراوە\nئەم پەڕەیە دواجار لە ٠٩:٠٠ی ١٨ی کانوونی یەکەمی ٢٠٢٠ نوێ کراوەتەوە.


حوکمی ئەو کەسە چیە کە فەرموودە صحیحەکان ڕەد دەکاتەوە بەبیانوی ئەوەی گوایا پێچەوانەی عەقڵ و ڕوکەشی قورئانە؟: ماڵپەڕی وەڵامەکان\nفەرموودەحوکمی ئەو کەسە چیە کە فەرموودە صحیحەکان ڕەد دەکاتەوە بەبیانوی ئەوەی گوایا پێچەوانەی عەقڵ و ڕوکەشی قورئانە؟\nحوکمی ئەو کەسە چیە کە فەرموودە صحیحەکان ڕەد دەکاتەوە بەبیانوی ئەوەی گوایا پێچەوانەی عەقڵ و ڕوکەشی قورئانە؟\nپێدەچێت پێچەوانەی عەقڵی ئەو بێت نەوەک لەبەر ئەوەی لە ڕاستی و واقعدا پێچەوانەی یەکترن، چونکە ئیمە ئەوە چاک دەزانین کە ئەوەی صحیحە و جێگیربووە لە پێغەمبەری خواوە ﷺ ھەرگیز پێچەوانەی عەقڵ وژیری نیە، بەڵکو لە دووحاڵەت بەدەرنیە:\nیەکەم : یان ئەوەتا بە دروستی نەسەلمێنراوە کە لەپێغەمبەری خواوە ھاتبێت.\nدووەم : یاخود عەقڵەکە خۆی خراپ و ناپەسەندە وچاک خراپ و ڕاست وچەوت لێک ناکاتەوە.\nبەڵام ئەگەر صحیح بوو لەڕووی نەقڵەوە و عەقڵ وژیریش ڕێک و تەواو و دروست بوو ئەوا ھەرگیز پێچەوانە و دژەوانەی یەکتر نین ونابن.\nپرسیارکەر: ئەی ئایا حوکمی ئەو کەسانە چیە؟\nوەڵام: ناتوانین حوکمێکی گشتی بدەین ھەتا ئەو فەرموودانە نەبینین کە گوایا پێچەوانەی عەقڵن.\nپرسیارکەر: بۆ نمونە فەرموودەکەی موسا و ملک الموت کە مشتێکی لێ داوە، ھەروەھا فەرموودەی عائیشە کە " مردوو بە گریانی ئەھلەکەی سزا دەدرێت " جگە لەوانیش فەرموودەی تر؟\nوەڵام: بەوانە دەڵێین: ئەگەر ئێوە پێتان وایە پێغەمبەری خوا ئەم فەرموودانەی ووتوەو بەڵام ئێوە پێغەمبەر بەدرۆ دەخەنەوە و دەڵێن:\nوتەکەی پێچەوانەی عەقڵە و وەری ناگرین، ئەوا کوفرە.\nبەڵام ئەگەر باوەڕتان وایە کە پێغەمبەری نەیفەرموون ودەڵێن: ئەمە وەھمی گێڕەرەوەکانە بۆنمونە یان ھەڵەی ئەوانە، ئەوا بێباوەڕبوونتان جێگای سەرنج و تێڕامانە ! چونکە جیاوازی ھەیە لەنێوان کەسێک کە فەرموودەی پێغەمبەر ڕەد بکاتەوە بەبیانوی ئەوەی پێچەوانەی عەقڵە لەگەڵ کەسێک فەرموودەی پێغەمبەر ڕەدبکاتەوە بەبیانوی ئەوەی بەلای ئەمەوە نەسەلمێنراوەو جێگیرنەبووە بە دروستی لە پێغەمبەرەوە، ھەربۆیە ئێمە پێشەوا عومەر بەبێباوەڕ نازانین کاتێک کە ئینکاری جۆرە خوێندنەوەیەکی قورئانی کرد کە بیستی لە قورئان خوێنێکەوە کە بیستبوی لە پێغەمبەرەوەو عومەر نەیبیستبوو، چونکە عومەر بەوکارەی ئینکاری ئایەتێکی کرد لە قورئاندا بەڵام لەڕوی اجتھادی خۆیەوە بوو, وە گومانی وابوو کە ئەم کەسە دڵنیانەبۆتەوە بە جوانی، ھەتا گەیشتە پێغەمبەر و ھەواڵی ئەوەی پێدا وئەویش خوێندنەوەی پیاوەکەی بەڕاست خستەوە، جابۆیە جیاوازی ھەیە لەنێوان ئەو کەسەی فەرمودەی پێغەمبەر ڕەد دەکاتەوە بەبیانوی ئەوەی پێچەوانەی عەقڵە و ئەو کەسەشی گێڕانەوەکە ڕەد دەکاتەوە بەگومانی خۆی صحیح نیە و جێگیر نەبووە.\nلقاء الباب المفتوح  محمد بن صالح العثيمين رحمه الله\nئایا فەرموودەی نیردراوی خودا لەو مانایەی كە هاتووە (هەركەس لە زمانی خەڵكێك تێبگات دەیان ناسێت) صحیحە یان لاوازە...؟ پاداشتی لەبەركردنی فەرموودەكانی پێغەمبەری خوا – صلی الله علیە وعلی ألە وسلم – چی یە ؟ پرسیارێك سه‌باره‌ت به فه‌رموده‌ى قۆناغه‌كانى دروست بونى كۆرپه‌له ئوممەتەكەم دەبێت بە(73) فیرقە، ئایا لە ڕووی فكریەوە دەبن بە 73 فیرقە...؟ نەخۆشی گواستنەوە و چۆنێتى جەمع کردن لە نێوان دوو فەرموودە\nسەردان: ٢,٦١٦ بەش: فەرموودە\nپرسیاری دواترئایا خواردن بە دەستی چەپ حەرامە یاخود بابەتێکە جێگەی خیلافە؟ پرسیاری پێشتردروستە داوا لە کچ بکرێ کە سازش (تنازل) لە بەشە میراتى خۆى بکات بۆ براکەى؟


بەزاندنی هێڵی سوور؛ دەستی چ کەسانێک و بۆچی بە خوێنی شەهید خودایی سوورە؟ - Mehr News Agency\nAP ١٤٠١ جۆزەردان ٢ ١٩:٢١\nNews Code 42118\nبەڵگەکان لەسەر تیرۆری دوێنێ لە تاران نیشانی دەدات کە جارێکی دیکە شوێن پێی ئیسرائیل لە ئارادایە. گرێیەکی شێرپەنجەیی کە ناوکی بە تیرۆر و جەنایەت بڕدراوە و جگە لە ڕیشەکێشی دەرمانێکی تری نییە.\nئاژانسی هەواڵی مێهر، گرووپی سیاسەت: دوێنێ سەردار خودایی پاش چەندین ساڵ گیانفیدایی لە بەرەکانی شەڕ دژی تیرۆریزم و توندڕەوی بە دەستی هۆکارەکانی ئیسرائیل و ئەمریکا لە تاران شەهید کرا.\nبۆچی سەیاد خودایی تیرۆر کرا و کێها لە ئەو ئۆپراسیۆنە تیرۆریستییە دەستیان هەبوو؟\nبەڵگەکان دەریدەخات کە هەم ئەمریکا و بەتابەتی کۆمارییەکان و ئیسرائیل و گرووپی مونافقین لە ئەو کردەوە تیرۆریستییە دەستیان هەبووە. لە ئەم ڕۆژانەش کە بابەتی چوونە دەرەوەی هێزەکانی ڕووسیا لە سووریا لە ئارادایە، ئیسرائیل ترسی زیاتری لە بەهێز بوونەوە و پەرەسەندنی بنکەکانی بەرخۆدان لە سووریای لێ پەیدا بووە.\nنیگەرانی ئیسرائیل لە سەفەری بەشار ئەسەد بۆ تاران\nخاڵی گرینگی دیکە لە سەفەری ئەم دواییەی بەشار ئەسەد سەرۆک کۆماری سووریا بۆ تارانە.\nسەفەرە ناوچەییەکانی سەرۆک کۆمار، دەتوانێت هۆکارێکی دیکە بۆ تووڕەیی ئیسرائیل بێت، لەبەر ئەوەی کە لە ساڵانی ڕابردوو بەهۆی لەبیر کردنی پێوەندی لەگەڵ وڵاتانی دراوسێ، ئەوان بە دوای جێ پێ خۆیان لە ئەو وڵاتانە بوون بەڵام ئێستا ئەو هەلەیان لە دەست داوە.\nدەوڵەتی بێنێت خەریکە دەڕووخێت\nئەو خاڵەش جێی سەرەنجە کە دەولەتی نەفتالی بێنێت لە سەروبەندی ڕووخانە و هەر ڕۆژە ژمارەیەک لە پاڵپشتانی سیاسی خۆی لەدەست دەدات و لە کنست دەکشێنەوە.\nهۆکارەکانی ئیسرائیل چ کەسانێکن؟\nئیسرائیل خەریکی تێپەڕاندنی ڕۆژانێکی ئەستەم بووە لە چەند مانگی ڕابردوو و ئەویش لە بەر هێرشەکانی بەرخۆدان بۆ سەر ئیسرائیل بووە و ئەوانیش ئەوە لە چاوی ئێران و هێزەکانی دەبینن هەر بۆیە ئەوانیش بەدوای پڕچەک کردن و بەکارهێنانی سیخورە ناوخۆییەکان لە وڵاتانی جیاواز دەگەڕێن کە تیرۆر ئەنجام بدەن.\nتیرۆری شەهید سەیاد پەڕینەوە لە هێڵی سوور بوو؛ وەڵامی توند بەڕێوەیە\nخاڵێکی دیکە ئەوەیە کە ئەو جەنایەتەی ئیسرائیل بێ وەڵام نامێنێتەوە. کەواتە لە ناو دڵی ئیسرائیلەوە بگرە تاوەکوو گوڵان و هەولێر و تەنانەت باڵوێزخانەکانی ئەو ڕژێمە دەتوانێت مەیدانی وەڵام دانەوە بێت.


پەرلەمانتارێکی ئێران: نزیکەی 3700 کەس لەسەر خۆپـیشاندانەکان دەسـتگیرکراون\nی مانگی یه‌ک ٠٩, ٢٠١٨\nپەرلەمانتارێکی ئێرانی لەوانەی بە ڕیفۆرمخواز دەناسرێن، دەڵێت نزیکەی 3700 کەس دەستگیرکراون لەسەر خۆپـیشاندانەکانی لە ماوەی دوو هەفتەی ڕابردوو لە وڵاتەکەدا بەڕێوەچوون.\nماڵپەڕی فەرمی پەرلەمانی ئێران ئەمڕۆ سێشەممە لە زاری مەحمود سادقی ئەم ئامارەی بڵاوکردەوە، ئەمەش یەکەم جارە بەرپـرسێکی ئێرانی ئەم ژمارە زۆرە بڵاوبکاتەوە.\nسادقی گوتوشیەتی بەهۆی ئەوەی دەزگا ئاسایشیـیە جیاجیاکانی وڵاتەکەی خۆپـیشاندەرانیان دەسـتگیرکردووە، نەتوانراوە ژمارە تەواوەکە بزانرێت.\nپـێشتر کاربەدەسـتانی ئێران گوتوبوویان تەنیا لە تارانی پایتەخت هێزەکانی ئاسایش سەدان کەسیان دەسـتگیرکردووە.\nعەبدول ڕەزا ڕەحمانی فەزڵی وەزیری ناوخۆی ئێران ئەویش گوتبووی نزیکەی 42 هەزار کەس بەشداریـیان لە خۆپـیشاندانەکانی دژی حکومەت کردبوو. بەم لێدوانەی ئەمڕۆی سادقی واتە نزیکەی 10% ی خۆپـیشاندەران دەسـتگیرکراون.\nپـێشتر ڕۆژی یەکشەممە عەباس جەعفەر دەوڵەت‌ئابادی داواکاری گشتی تاران گوتی لە ماوەی 48 کاژمێری ڕابردوو 70 کەس بە کەفالەت ئازادکراون. گوتیشی خەڵکی زیاتریش ئازاد دەکەن، بەڵام ئاماژەی بۆ ئەوەش کرد هاندەرانی سەرەکی خۆپـیشاندانەکان ئازاد ناکرێن.\nبەپـێی ئاژانسی دەنگ‌وباسی ئێرانا، هەر ڕۆژی یەکشەممە پەرلەمانی ئێران دانیشتنێکی داخراوی سازکرد و تیایدا کاربەدەستانی باڵای ئاسایشی لە بارەی خۆپـیشاندانەکان و دەسـتگیردنی خۆپـیشاندەران زانیاریان بە پەرلەمانتاران دابوو.


دەزگای لوتکە: کوردێك له ئیتالیا کۆچی دوایی کرد | KURDPLAT\nدەزگای لوتکە: کوردێك له ئیتالیا کۆچی دوایی کرد\nکوردپلات 6/24/2022 04:49:00 ص ليست هناك تعليقات\nهاونیشتمانییەکی کوردی خەڵکی زاخۆ دوای 21 ساڵ چاوەڕوانی و دوای چەند رۆژێک لە وەرگرتنی مافی پەنابەریێتی گیان لەدەستدەدات. سەرۆکی دەزگای لووتکە بۆ کاروباری پەنابەران دەڵێت "بە نەخۆشی گیانی لەدەستداوە و لە پارکێک تەرمەکەی دۆزراوەتەوە."\nرۆژی پێنجشەممە 23-6-2022 ئاری جەلال، سەرۆکی دەزگای لووتکە بۆ کاروباری پەنابەران راگەیێندراوێکی لەبارەی گیان لەدەستدانی کوردێک لە ئیتاڵیا بڵاوکردەوە و گوتی "دوای 21 ساڵ پەنابەری و چاوەڕوانیكردنی وەرگرتنی ئیقامە [مافی پەنابەریێتی] چەند رۆژێك دوای وەرگرتنی مافی پەنابەریێتی، گیانی لەدەستدا."\nئەو کەسەی گیانی لەدەستداوە ناوی (شڤان عومەر ئیبراهیم)ـە و خەڵکی شاری زاخۆیە لە سنووری پارێزگای دهۆک. سەرۆکی دەزگای لووتکە بۆ کاروباری پەنابەران دەڵێت "لە ئیتاڵیا بەھۆی نەخۆشییەوە گیانی لەدەستداوە."\nبەگوتەی ئاری جەلال، تەرمی ئەو هاونیشتمانییەی زاخۆ لە یەکێک لە پارکەکانی شاری ڤەنتیملا دۆزراوەتەوە و، دواتر براوەتە دادپزیشکیی ئەو شارە.\nسەرۆکی دەزگای لووتکە بۆ کاروباری پەنابەران قسەی لەگەڵ ماڵباتی شڤان عومەر کردووە. ئاماژە بەوە دەدات کە "رۆژێك پێش گیانلەدەستدانی پەیوەندی بە خێزانەكەیەوە كردووە و پێی راگەیاندووە كە دەگەڕێتەوە بۆ كوردستان، بەڵام مەرگی لەناكاو رێگەی پێنەدا بگەڕێتەوە."\nسەرۆكی دەزگای لووتكە بە خێزانی كۆچكردووی راگەیاندووە كە ھاوكار و ھەماھەنگی تەواویان دەبێت لە گەڕانەوەی تەرمەكەی كوڕەكەیان بۆ زێدی خۆی.\nشڤان عومەر لە 6-3-1973 لە سنووری پارێزگای دهۆک لە دایکبووە و لە رۆژی 17-6-2022 لە ئیتاڵیا گیانی لەدەستداوە.\nبەپێی ئەو زانیارییانەی دەزگای لووتکە بۆ کاروباری پەنابەران بڵاویکردوونەتەوە، دایکی شڤان ناوی (شەرقییە ئەحمەد تامی)ـە.


شێرزاد شێخانى: ئێكسپايه‌ر. – WtariKurd\n– Posted on 2019-06-24بابەتی: فرە بابەت\nله‌و رۆژانه‌دا دكتۆره‌كى به‌يته‌رى كه ئێستا پێيان ده‌رێن ( فێته‌رنه‌رى ) هۆشدارييه‌كى براوكرده‌وه كه‌وا له‌ده‌واجنه‌كى يه‌ك له‌ناوچه‌كانى كوردستان مريشك به هۆرمۆنه‌كى ده‌كوترێ كه مادده‌يه‌كى تێدايه خه‌ركى تووشى سه‌ڕه‌تان ده‌كاتن خوا به‌دوورمان بگرى لێى. داواشى له‌حكومه‌تى هه‌رێم كرديه كه‌وا به‌فرياى ئه‌و حاڵه‌ته بكه‌وى و عيلا‌جه‌كى بكا. ته‌بعه‌ن كه‌لعاده حكومه‌ت حه‌تاكو ئێستاش ته‌قه‌ى سه‌رى دێ و ئاوڕه‌كى له‌و مه‌سه‌له‌يه نه‌دايته‌وه، چونكى مه‌سئولانى حكومه‌ت ئه‌و خواردنانه ناخۆن كه تاجيره بێويژدانه‌كان ده‌رخواردى ميلله‌تى ده‌ده‌ن، ئه‌گه‌ر نا مشووريه‌كى ئه‌و مه‌سه‌له‌يان ده‌خواردو حه‌دده‌كيان لۆ داده‌نا. ئه‌وه به‌شه‌كى گچكه‌يه له‌و هه‌موو كاره‌ساتانه‌ى له‌و زه‌مانه‌دا رۆژانه به‌سه‌رمان دێن.\nبه‌نزين كو‌اليتى خراپه‌و فيل په‌مپ ده‌سووتێنى و سه‌ياره ئاگر تێبه‌ر ده‌دا. ده‌رمان ئێكسپاريه‌ر ده‌بى، تاريخه‌كه‌ى ده‌گۆڕنو جاره‌كيدى له‌سه‌يده‌ليه‌كان ده‌يفرۆشنه‌وه. برنج فه‌رده‌كه‌ى ده‌گۆڕن دواى به‌سه‌رچوونى ماوه‌كه‌ى سه‌ر له‌نوێ ده‌يهيننه ناو بازاره‌كانه‌وه. حه‌تا ئه‌و ئاوى به‌ناو مه‌عده‌نى و پاكه‌ش پييسه، ئاوى به‌لوعه‌كان زۆر له‌و پاكترن. له‌و زه‌مه‌ندا ويژدانى زۆربه‌ى تاجيرو كاسبكاران مرديه، له‌بۆ ئه‌وه‌ى زووتر ده‌وڵه‌مه‌ند بن و زه‌ره‌ر له‌تيجارته‌كانيان نه‌كه‌ن، به‌هه‌مو نه‌وعه‌ك قۆڵى خه‌ركى ده‌بڕن شته‌كانيان به‌سه‌رياندا ساغ ده‌كه‌نه‌وه. له‌به‌ر ئه‌وه‌ى محاسه‌به‌ش نيه و حكومه‌ت وياسا ته‌داخول ناكه‌ن، لۆيه تاجيره‌كان به‌كه‌يفى خۆيان ژه‌هر ده‌رخوارده‌ى خه‌ركى ئه‌و هه‌رێمه ده‌ده‌ن.\nئه‌توو وه‌ره ته‌ماشا بكه رۆژ نيه ده‌يان تۆن خواردن به‌هۆى ماوه‌ى به‌سه‌رچوونى نه‌سوتێندرێ، به‌ران رۆژه‌ك نه‌مانبيست يه‌ك له‌و تاجيرانه بدرێنه دادگا و حوكم بدرێن له‌سه‌ر ئه‌وه‌ى خه‌رك ژه‌هرخوارد ده‌كه‌ن. ئه‌وپه‌ڕه‌كه‌ى ماده‌كه‌ى ده‌سوتێنن و پێى ده‌رێن جاره‌كيدى وا مه‌كه .هه‌ر ئه‌وه‌شه وايكرديه زۆربه‌ى ئه‌و تاجيره بێويژدانانه جاره‌كى دى ئه‌و ئيشه قۆڕانه دووباره بكه‌نه‌وه چونكى ترسيان له‌محاسه‌به نيه.\nله زه‌مانى مه‌دا تاجيرو كاسبكار ئه‌وه‌نده به‌ويژدان وده‌ستپاك بوون، به‌لايانه‌وه تاوانه‌كى زۆر گه‌وره‌بوو ئه‌گه‌ر فرتوفێر له‌خه‌ركى بكه‌ن. دوكاندار ئه‌گه‌ر كيلۆيه‌ك برنجى بفرۆشتبايه، له‌لايه‌كى ته‌رازووه‌كه‌ى كيسه‌يه‌كى به‌تارى له‌گه‌ر وه‌زنه‌كه داده‌نا لۆ ئه‌وه‌ى له‌گه‌ر كيسه برنجه‌كه هاوتا ببته‌وه .. مه‌نجه‌ره‌ك ماستى بفرۆشتبايه، مه‌نجه‌ره‌كى به‌تارى له‌لاى وه‌زنه‌كه داده‌نا لۆ ئه‌وه‌ى يه‌كسان بن. به‌قار ته‌ماته‌ى باشو رزێوى جودا ده‌كرده‌وه‌و هه‌وڵى نه‌ده‌دا رزييه‌كان بخاته بنه‌وه حه‌تا كڕيار نه‌يبينى. ده‌رمان ئيختساسى حكومه‌ت بوو، كێ ده‌وێرا به‌قاچاخيش دوو پاكه‌ت حه‌ب بينيته بازاڕه‌وه. ئه‌گه‌ر حه‌قتان ده‌وێ ده‌تانم برێم ئه‌و ئه‌خلاقه ناشرينانه‌ى ئێستا هه‌مووى له‌دواى راپه‌ڕينه‌وه سه‌ريان هه‌ردايه، ئه‌و كاته‌ى حكومه‌ته‌كه‌مان ره‌خاوه‌تى كرد له موحاسه‌به‌ى تاجيره بێويژدانه‌كان و بازاڕى به‌ڕه‌ڵلا كرد ، ئێستاش زۆربه‌ى ده‌سه‌راتداران خۆيان بونه تاجيرو شه‌ريكه تاجير لۆيه موحاسه‌به به‌يه‌كجارى نه‌ما.\nئينسان له‌و هه‌رێمه‌دا ئێستا دائيم له‌قه‌له‌ق دايه. يه‌ك به‌خۆم دائيمه‌ن قه‌له‌قم، ئايا ئه‌و ئاوه‌ى ده‌خۆمه‌وه پاكه يان نا. ئه‌و ده‌رمانه‌ى به‌كارى ده‌ينم ئێكسپايه‌ره يان هێشتا مايتى. حه‌تا كرێمه‌ستيه‌كى ده‌خۆم به عه‌ده‌سه ته‌ماشاى ماوه‌ى به‌سه‌رچونى ده‌كه‌م نه‌بادا به‌سه‌رى تێپه‌ريبى . ژيانى ئه‌وهاش زۆر ناخۆشه، به‌ركو مرده‌نييه كه ئه‌توو سيقه‌ت به‌حكومه‌ت و تاجيره‌كانيشت نه‌بيتن. ئێستا نيسبه‌ى نه‌خۆشى زۆر زيادى كرديه چونكى ئه‌و خواردنانه‌ى ده‌يخۆين به‌هه‌زار نه‌وع ده‌ستكارى كرايه. ئه‌نواعى هۆرمۆن وماده‌ى كيميايى له‌مێوه‌و سه‌وزه ده‌درێ. گۆشتو مريشك خوا ده‌زانى چى لێ ده‌كه‌ن. حه‌تا ماسيش له‌ناو حه‌وزه‌كاندا كه‌لاكى تۆپى حه‌يوانى ده‌ده‌نێ.. ئاخر له‌و وه‌زعه‌دا هێشتا باشه به‌رده‌وامى ژيان هه‌يه، ئه‌گه‌ر چى به نه‌خۆشى وناخۆشيش به‌رێى ده‌كه‌ين. حه‌تا ئه‌و كاته‌ى حكومه‌ته‌كه‌مان به‌خه‌به‌ر دێ، لێره‌دا به‌جێتان دێلم .. باقى وه‌لسه‌لام .


April 2020 – Page 2 – Zaher Baher\nئەوە هەر لە کوردستانا نییە کە دکتۆر و کارمەندانی بەشی تەندروستی دەدرێنە بەر شەق\nئەوە هەر لە کوردستانا نییە کە دکتۆر و کارمەندانی بەشی تەندروستی دەدرێنە بەر شەق!! 09/04/20 دکتۆر و کارمەندەکانی بەشی تەندروستی لە پاکستان وەکو زۆرێك لە وڵاتانی دیکە کەرەسەی پیداویستی خۆپاراستن بۆ چارەسەری نەخۆشەکانیان کە...\nهەی گەمژەی بەناو سۆشیالیست\nهەی گەمژەی بەناو سۆشیالیست !! 09/04/20 لە کوردستانەکەی ئێمەدا دوو مافیای نەوت یاخود دوو دەستڕۆیشتوو ، دوو سیاسیی نیشتمان، دەتوانێت ئاراستەی حکومەت بە ئارەزوی خۆی بگۆڕێت ئیتر گرنگ نییە کەسی یا لایەنی بەشداربوو لە حوکمد چ...\nبە درێژایی مێژوو چەپەکان و سۆشیالیستە دەسەڵاتخوازەکان کەمتر خزمەتیان بە سیستەمی سەرمایەداریی لە ڕاستڕەوەکان، نەکردووە\nهەر کشانەوە قەبوڵ نییە، بەڵکو پێویستیشە کە پۆزش بۆ ئەمەریکییەکان بهێنیتەوە بە درێژایی مێژوو چەپەکان و سۆشیالیستە دەسەڵاتخوازەکان کەمتر خزمەتیان بە سیستەمی سەرمایەداریی لە ڕاستڕەوەکان، نەکردووە 09/04/20. بێرنی سەندەرس...\nبەرگریی لە چی لە کێ؟ بەهێزیی بۆ کێ و دژ بە کێ؟\nبەرگریی لە چی لە کێ؟ بەهێزیی بۆ کێ و دژ بە کێ؟ 08/04/20 ئەمە سەری زمان و بنی زمانی بەشێك لە کاربەدەستانی حکومەتی بەریتانیایە بەتایبەت وەزیری بەرگریی و جێنڕاڵە. ئەمان هەمیشە دەیانەوێت بەشی شێر-یان لە بودجەی بریتانیادا...\nکارایی ئابووریی کۆرۆنا لەسەر وڵاتانی دیکە 07/04/20: کۆرۆنا نەك هەر کارایی مردنی لەسە وڵاتان دانا بەڵکو کارایی ئابووریشی دانا. زۆرێک لە وڵاتانی وەکو بەنگلادش و پاکستان و ڤێتنام و کەمبۆدیا و وڵاتانی دیکە بەشێکی زۆری داهاتی...\nهەموومان چوونیەك نین لە تووشبوونی کۆرۆنادا، هەموومان لە یەك کەشتیدانین 06/04/20: دەمانەوێت ماوەی نێوانی بەشەرەکان نزیكتر بێتەوە، دەماونەوێت نێوانی هەژاران و سامانداران کەمتر بێتەوە و نەمێنێت. لەو 3 وێنەیەی خوارەوەدا کە...


“ئاسۆ ڕوونە”. عەبدوڵڵای حەسەن‌زادە – Giareng\n“ئاسۆ ڕوونە”. عەبدوڵڵای حەسەن‌زادە\nلە بەرەبەری نوێ‌بوونەوەی ساڵی زایینی‌دا ناوچە جۆراوجۆرەکانی ئێران بەتایبەتی شارە گەورەکان جموجۆڵێکی تازەی بەربەرین و هیوابەخشیان تێ‌کەوتوە. لێی دەخوێندرێتەوە کە دەورانی تاریکی نائومێدیی خەڵکی ئێران و تەمەنی بێدەنگیی کۆمەڵانی ئەو خەڵکە دەگەڵ دواڕۆژەکانی ساڵی ٢٠١٧ی زایینی کۆتایی دێ و سەردەمێکی نوێ لە بزووتنەوەی بەرەنگاری و مافخوازی لەم وڵاتەدا دەست پێدەکا.\nبزووتنەوەی ناڕەزایی لەم قۆناغەدا هێندێ تایبەتمەندیی پێوە دیارن کە هەم پێویستە ببینرێن و هەم جێگای دڵخۆشین و هەرلەوکاتەش‌دا دەبێ بپارێزرێن و بەهێزتر بکرێن. لەوانە:\n١-ڕاپەڕینی ئەمجارە تایبەتی چین و توێژ و نەتەوە و ئایین و ئایین‌زایەکی تایبەت نیە و لە شار و مەڵبندێکی بەرتەسکیش‌دا قەتیس نەماوە. هەمووی تێدا بەشدارن و هەمووان بە هی خۆیانی دەزانن.\n٢-خەڵکی ڕاپەڕیو بەسەر تاقم و قۆڵ و گرووپەکانی نێو دەسەڵات‌دا دابەش نەبوون و ڕووی قسەیان لە ڕێژیمی کۆماری ئیسلامی لە تەواوەتی خۆی‌دایە. تەنانەت هێندێ تێبینی و خۆپارێزیی جارانیشیان وەلا ناوە و ڕاستەوخۆ نیشانە لە سەری مارەکە دەگرن.\n٣-تائێرە (هیوادارم هەرواش بڕواتە پێش) لەسەریەک بزووتنەوەیەکی هێمنانە و شارستانی‌یانەیە و بیانووی سەرکوتی خوێناویی (کە ئامانج و خەسڵەتی کۆماری ئیسلامی‌یە) نەداوەتە دەستی دەستوپێوەندەکانی ڕێژیم.\n٤-هەرچەند دیارنەبوونی ڕێبەرایەتییەکی یەکدەست کە بتوانێ خەت بدا و بەرنامەی سەرتاسەری دابڕێژێ، بە کەمایەسیی بزووتنەوەکە دەزانم، بەڵام ئەوەی باشە کە سەر بە هیچ حیزب و ڕێکخراوێکی ئۆپۆزیسیۆنی “ناقانوونی” نیە و پەو پێیە دەسەڵاتی فەرمانڕەوا نەک هەر ناتوانێ تۆمەتی بەستراوەبوون بە وڵاتانی دەرەوەی لێ‌بدا، بەڵکوو بۆی دژوارە تۆمەتی پیلانی “دژە شۆرشیش!”ی بداتە پاڵ.\nلێرەدا ئەو ڕوونکردنەوەیە بە پێویست دەزانم کە بەباوەڕی من هەموو هێزە ڕەسەنەکانی ئۆپۆزیسیۆن هەرکام بەقەدەر توانای خۆیان بەشیان بەم بزووتنەوەیەوە هەیە و لایەنگرانی هەمووانی تێدا بەشدارن، بەڵام ئیددیعای خاوەنداریەتیی بزووتنەوەکە لەلایەن هەر هێزێکەوە بکرێ هەم نادروستە و هەم پتر لە قازانج زیانی پێ‌دەگەیەنێ.\n٥-لە یەک وشەدا ئەم ڕاپەڕینە تەقینەوەی ڕق و قینی کەڵەکەبووی دەیان ساڵەی کۆمەڵانی وەزاڵەهاتووی گەلانی ئێران بەڕووی دەسەڵاتبەدەستانی کۆماری ئیسلامیدایە و (ئەگەر بەلاڕێدا نەبرێ) لێشی چاوەڕوان دەکرێ تا وەدەست‌هێنانی ئامانجە ڕەواکانی بەردەوام بێ.\nپەیامی ئەم بزووتنەوەیە\nئەگەر لەخۆمانی نەگۆڕین هەڵگیرسانی بڵێسەی ڕاپەڕینێکی بەربەرینی لەم چەشنە، نەک هەر نیشانەی نائومێدبوونێکی بەرهەق لە ئاڵوگۆڕی نێو دەسەڵاتی فەرمانڕەوا و ڕەوینەوەی گومانی گاریگەربوونی هێندێک جیاوازیی بۆچوونی قۆڵەکانی نێو دەسەڵاتە، بەڵکوو بەجۆرێک لە جۆران بەرهەمی هیوابڕان لە هەنگاوی کاریگەری هێزەکانی ئۆپۆزیسیۆنیشە. ئەمە هەرچەند بۆ حیزب و ڕێکخراوەکانی دژبەری کۆماری ئیسلامی هەقیقەتێکی تاڵ بێ، هەقوایە هەموویان بەو ڕاپەڕینە خۆشحاڵ بن، پێشوازیی لێ‌بکەن و ئەوەندەی لەدەستیان دێ لە گەیاندنی هەواڵ و پەیامەکانی بە دنیای دەرەوەدا تێ‌بکۆشن.\nشتێکی دیکەش کە جێگای دڵخۆشی‌یە ئەوەیە کە وادیارە خەڵکی ئێران لەدەست خەیاڵی بەتاڵی گۆڕانی ڕێژیم بەهۆی هێرشی دەرەکی‌یەوە ڕزگار بوون و تێ‌گەیشتوون کە “تێگوشینی بە هیوای جیرانی وشکە”، وڵات هەر بە دەستی وڵاتپارێزان ڕزگار دەبێ و بێگانە ئەگەریش کۆماری ئیسلامی بڕووخێنێ، بۆخۆی دەڕووخێنێ نەک بۆ ئێمە. بەخۆشییەوە ئێستا ڕەنگە هیچ ئێرانی‌یەک ئیدی چاوەڕوان نەبێ و ئارەزووش نەکا ئەوەی بەسەر عێڕاق و ئەفغانستانی دراوسێمان هات بەسەر وڵاتی ئێمەش بێ.\nئەدی لە کوردستان؟\nهەتا نووسینی ئەم دێڕانە (١٠/٠٩/١٣٩٦- ٣١/١٢/٢٠١٧) کرماشانی لێ‌دەرکەین لە شارەکانی کوردستان جموجۆڵێکی بەرچاو نەبینراوە. بەڵام ئەمە قەت ئەوە ناگەیەنێ کە خەڵکی کوردستان لە بەشەکانی دیکەی ئێران بەجێ دەمێنن. ئەزموونی ڕاپەڕینی ١٣٥٧ و ساڵانی بێدەنگیی دواتر پێمان دەڵێ کە کوردستان هەروا یەکێک لە خاڵە لاوازەکانی دەسەڵاتی فەرمانڕەوایە و وەک دەڵێن ئەمەی ئیستا “ئارامیی پێش گەردەلوولە”.\nئەوە کە تائێرە کوردستان بێدەنگ دێتە بەرچاو –هەرچەند زۆر هەقی داوەری بەخۆم نادەم- ڕەنگە لەبەر دوو شت بێ، یەکیان ئەوە کە ڕاپەڕینەکە تائێستا پتر لە شارە گەورەکانە و کوردستانەکەشمان شاری گەورەی کەم لێن. دووەمیش ئەوەیە کە ڕێژیم لە خەڵکی کوردستان لەبیانوویە و زووتر دەست دەداتە سەرکوتی دڕندانە و هەر لەوکاتەدا بەهۆی نفووز و حزووری زیاتری هێزەکانی ئۆپۆزیسیۆنی کورد دانەپاڵی تۆمەتی هاندانی ئەوان بۆ بەکرێگیراوان ئاسانترە. ئەگینا هەر ئێستا ڕێژیم کە ئاگاداری ئەو ڕاستی‌یەیە، بەکردەوە شارەکانی کوردستانی میلیتاریزە کردوە.\nکەوایە نابێ نیگەرانی دواکەوتنی کوردستان بین. بەڵام ئەوەی گرنگە و جێی تێڕامان و تەنانەت نیگەرانی‌یەکی ڕەوایە، پەرشوبڵاویی هێزەکانی ئۆپۆزیسیۆنی کورد وەک هەموو ئۆپۆزیسیۆنی ئێرانە. ئاواتەخوازم هەرنەبێ ئەمجارە حیزب و ڕێکخراوە کوردستانی‌یەکان پەیامی گەلی خۆیان وەرگرن و بە تەڕدەستی لەسەر بەرنامەیەکی هاوبەش بۆ پێکهێنانی هاوپەیمانی‌یەکی پتەو و ئوسوولی ڕێک بکەون. چونکە ئەگەر وانەبێ بەڕاستی ئەوان وەدوا دەکەون.\nنەک هەر بۆکاتی ئاڵوگوڕێکی بەرچاو کە ئاواتی هەمووانە بەڵکوو بۆئێستاش و بۆ بەرەوڕووبوونەوەی ڕووداوە چاوەڕوانکراوەکانیش کارەساتێکی گەورەیە کە هێزە کوردستانی‌یەکان هەرکامە بۆخۆی و بە سەلیقەی خۆی –بە ئاشکرا یان نهێنی-روو بکاتە خەڵکی ڕاپەڕیو و بیهەوێ “خەت”یان پێ‌بدا و بەوجۆرە بێ ئەوەی بیهەوێ ڕیزی خەڵکی ڕاپەڕیو لێک بترازێنێ. ئێستا وەختی ئەوەیە هەموو لایەک قسەی خۆیان بکەن بە یەک و هەرکام لەبەر خۆیەوە بۆ ئەو بەرنامەیە هەوڵ بدەن کە لەسەری ڕێک دەکەون.\nپێمخۆشە ئەوەش بڵێم کە ڕاوەستان لەسەر ئەوەش کە دێموکڕاتەکان و کۆمەڵەکان یەک بگرنەوە زیان بە ئامانجە پیرۆزەکە دەگەیەنێ. یەکگرتنەوەی ئەو هێزانە نە پار و پێرار زوو بوو، نە ساڵێک و دوو ساڵی دیکە درەنگە. واتە هەرکاتێک ئەمانە وەسەر یەک کەونەوە دەسکەوتە، بەڵام دروست نیە ئەرکە فەوری‌یەکە لەسەر ئەوە ڕابگرین، یان یەکگرتنەوەکە سەقەت بکەین. هاوکاری لە هاوپەیمانی‌یەکی خەباتگێڕانەدا نەک هەر نابێتە کۆسپی وەسەریەک‌کەوتنەوەی بنەماڵە لێکدابڕاوەکان، بەڵکوو زەمینەی باشتر بۆ پێک‌گەیشتنەوەیان دەڕەخسێنێ.\nدەی دەست لە دەست و قەوەت لەخوا. با هەموو لا هەست بە گرنگیی هەلومەرجەکە و ئەرکی سەر شانیان بکەن. بۆ ئەم کارە ئەگەر ئەمڕۆ فریا نەکەوین سبەینێ درەنگ دەبێ.\nلە کۆتایی‌دا بە دەرفەتی دەزانم بە بۆنەی ساڵی نوێ، ساڵی ٢٠١٨ی زایینی بە دڵەوە پیرۆزبایی لە هەموو خەڵکی جیهان بەتایبەتی پەیڕەوانی ئایینی مەسیحی بکەم و بۆ هەمووان ساڵێکی پڕخێروخۆشی و ئاشتی و تەبایی بەئاوات بخوازم.


خۆپیشاندانی سەربەخۆیی سکۆتلەندە …. هەڵۆ بەرزنجی – Dengekan\nbyHalo Barznji\tMay 8, 2019\tGeneral\nبەدوای ساخبوونەوەی Brexitی بەریتانیای مەزن لە EU، جارێکی تر پرسی سەربەخۆیی لە ڕێگای ئەنجامدانی ڕیفەڕاندۆمەوە لە سکۆتلەندە ھاتەوە بەر باس.\nدیارەسکۆتلەندیتەکان ساڵی 2014 یەکەم ڕیفەراندۆمی سەربەخۆیی خۆیان ئەنجامدا. بە ڕێژەیەکی کەم 45% بۆ سەربەخۆیی و 55% بۆ مانەوە لەگەڵ لەندەن دا دەنگ درا.\nلەم چەند ڕۆژانەی دواییدا، دوای ئەوەی کۆتایی مانگی ئاپرێل سەرۆک حکومەتی سکۆتلەندی Nocola Sturgeon وتی: پێش ھەڵبژاردنەکانی پەرلەمان کە لە 6.5.2012 ئەنجام دەدرێن، ئێمە ڕیفەڕاندۆمی دووەمی سەربەخۆیی خۆمان بۆ دەوڵەتی سکۆتلەندە و مانەوە لە EU دا ئەنجام دەدەین. لە ئیستاوە بۆ ئامانجەکەمان ھەوڵیگرتنەبەر و ئامادەکاریی رێوشوێنی یاسایی دەدەین.\nبۆ خوێنەرانی ئینگلیزی زان دەتوانن تەماشای ئەم لینکە بکەن\nPrevious زمانی گەردوونی ئێسپێرانتۆ: کورتەیەک لە مێژوو و هزر … نووسینی: کامۆ ئاراز ئەحمەد\nNext گوێبگرە ژنی بچوک -2- …مەحمود عەبدوڵڵا


تاقیكردنەوەكانی وەرزی یەكەم بەبێ گرفت بەڕێوەدەچێت – بەڕێوەبەرایەتی گشتی پەروەردەی سلێمانی\nتاقیكردنەوەكانی وەرزی یەكەم بەبێ گرفت بەڕێوەدەچێت\nبە بەشداری زیاتر لە 400 هەزار قوتابی و خوێندكار تاقیكردنەوەكانی وەرزی یەكەم لە قوتابخانەو خوێندنگاكانی سەر بە بەڕێوەبەرایەتی گشتی پەروەردەی سلێمانی بەبێ گرفت دەستیپێكرد.\nئەمڕۆ یەك شەممە 4/1/2015، تاقیكردنەوەكانی وەرزی یەكەم دەستیپێكردو بەو بۆنەیەشەوە مامۆستا نەجمەدین عەلی ئەحمەد بەڕێوەبەری گشتی پەروەردەی سلێمانی هۆڵەكانی تاقیكردنەوەی لەچەند قوتابخانەو خوێندنگایەكی سلێمانی بەسەركردەوە.\nلە لێدوانێكی رۆژنامەوانیدا بەڕێوەبەری گشتی پەروەردەی سلێمانی رایگەیاند: لە سنوری بەڕێوەبەرایەتی گشتی پەروەردەی سلێمانی ١٣ بەڕێوەبەرێتی پەروەردە ھەیەو 478 هەزار قوتابی و خوێندكار بەشداری لە تاقیکردنەوەکان دەكەن.\nهەروەها وتی: تاقیكردنەوەكان بە شێوەی هەڵبژاردن بەڕێوەدەچێت و تا ئێستا هیچ گرفتێك نییە لە پڕۆسەكەداو بە دواداچوونیش بۆ هەر كەموكوڕییەك دەكەین ئەگەر هەبێت. راشیگەیاند رۆژی 6ی مانگ پشووی فەرمییەو تاقیكردنەوەی تیادا ئەنجامنادرێت.\nبە بۆنەی خانەنشینبوونیانەوە رێزیان لێنرا\nرێزو سوپاس و پێشخستن بۆ مامۆستایان و فەرمانبەرانی پەروەردە دەكرێت


کوردبوون لەمەنگەنەی حەتمیەتی مێژوویی و تەڵەزگەی جوگرافییدا … نەوزاد جەمال – Dengekan\nbyNawzad Jamal\tJanuary 29, 2017\tGeneral, Opinion, Slider\nکوردبوون سەختە، ئەگەر هەندێکجاریش ئەستەم دەرنەکەوێت. ئەمە فاکتێکە رۆژانە بەئەزموونکردن درکی پێدەکەین. هەڵبەت، ناڵێم کوردبوون لەخۆیدا شکستێکی بوونەکییە(وجودی)، بەڵکو فاکتەرە شکستهێنەرەکان تەنگەژەکەیە. پرسیارە بنەڕەتیەکە ئەمەیە: ئاخۆ ئەم سەختییە دەرهاویشتەی حەتمیەتی (ناچاری)مێژووییە یا جوگرافیایە؟ جوگرافیا چارەنوسی ئێمەی دەستنیشانکردووە یا مێژوو؟ پرسیاریکی بونیادی، بەڵام گشتی.\nهەڵبەت، لێرەدا ئامانجم وەڵامدانەوەیەکی پاکێجی و رەچەتەئاسا نییە، بەئەندازەی وروژاندنی پرسیارەکە. هەندێکجار پێویستدەکات، توێژەری ئەکادیمیست، روناکبیرو نوسەران پرسیاری گەورەو گرانی لەوجۆرە تاوتوێکەن. چونکە، ئاسۆی بیرکردنەوەو خۆناسی بەوجۆرە پرسیارانە فراوانتردەبێت. بەجۆرێکیش روونکردنەوەیەکیشە کە چۆن و بۆچی گەلی کوردو چارەنوسی کوردستان لەم وێستگەیەدایە.\nئێمە دەرگیری ئەو راستیەشین کە بۆ رەفتاری بیرکردنەوە، هەڵسوکەوتی سیاسی و زمانی و ئابوریمان بەجۆرێکە کە لەبەرژەوەندی خۆماندانییە. ئایا؛ ئەم رەفتارانە جوگرافیا(ژینگە)کردە یا مێژوو بۆی بڕوینەتەوە؟ بەسادەیی، بۆچی کوردوکوردستان بەم دەردە درێژخایەنە گەیشتووە؟ ئەم پرسیارانە، لەخۆیدا وەڵامدەرەوەی پێگەی ئێمەشە لەسەر نەخشەی سیاسی و ئابوری و هێزو زانست و شارستانیەت و فەلسەفەو هونەر. ئیتر، کوردستان وەک بکەرێکی سیاسی و ئابوری و کولتوری، پێدراوێکی سروشتی و دیاردەیەک نییە کە لەخۆڕابێتەدی.\nلەکاتێکدا، وەک زۆربەی گەلانی خۆرهەڵات، زۆرجار کەموکورتیەکانی خۆمان دەبەینەوە سەر جوگرافیا یا مێژوو. یا دەیخەینە ئەستۆی زلهێزەکان و پیلانگێری نێودەوڵەتی. ئەی ئەوەی لەچوارچێوەی ماڵەکەی خۆماندا روودەدات، دەستی کێی تێدایەو کێ لێی بەرپرسیارە؟ کەواتە، گێڕانەوەی داستانی ‘بوونی ئێمە’ لەکوێوەو لەچییەوە شکستدەخوات؟ یەکێک لەتێزەگرنگەکان سەبارەت بەشکست و سەرکەوتنی گەلان، زەمینەسازی جەنگ و ململانێکان، هی نوسەری ناسراو ‘رۆبەرت کاپلان’ە کە لەکتێبی ‘تۆڵەی جوگرافیا’دا باسیکردووە. ئەو پێیوایە لەڕێگەی پاڵنەرە جوگرافیەکانەوە، نەک هەر دەتوانین هۆکاری جەنگوشەڕوشۆرەکانی میژوو راڤەکەین، بەڵکو پێشبینی سەرهەڵدانی جەنگەکانی داهاتوش بکەین.\nبێگومان، بەڵگەنەویستە کە کارلێکی راستەوخۆ لەنێوان ژینگەو مرۆڤدایە. مرۆڤ کارکردی جوگرافیاو مێژووشە. بۆیە، نکولی لەوەناکریت کە جوگرافیاو ژینگە کاریگەربووە لەسەر شێوازی بەرهەم و ئابوریمان. شکستی ‘ئیکتیفای زاتی’ ئێمە لەسەردەمانێکداو لەبەرڕۆیشتنی ئابوری (لای مەسعود محەمەد)، هۆکارگەلێکی داگیرکردن بووە. ئیدی، جوگرافیا قەدەرێکە کەئێمەی رادەستی ژینگەکەمان کردووە. ئەمەش، لەشێوازی تەلارسازیدا ، لەپۆشینی جلوبەرگەوە تا رژێمی سیاسیش رەنگیداوەتەوە.\nسیستمی سیاسی کراوە، لەژینگەی داخراودا نایەتەدی. جگەلەوەی ستەمکاری ودیکتاتۆریەتیش لەو وڵاتانەی سەرچاوەی سروشتیان زەبەندەیە، دیاردەیەکی بەرچاوە. بەرای من، کورد زیاتر بوونێکی جوگرافی هەیە تا مێژوویی. سەردەمانێکی زۆر، کوردگەل کۆتوبەندی ژینگەو جوگرافیاکەیەتی. بۆیە، ئەگەر بپرسین: تاچەند هەلومەرجی جوگرافی لەمپەرێکە لەسەر چارەنوسی گەلی کورد، خاپ ناکەین. هاوکات، گەورەیی و هەستیاری پرسی کورد لەئاستی ناوچەیی و نێودەوڵيتیش، بەدیوێکدا بەندە بەدیمۆگرافیاوە. زۆری رێژەی دانیشتوانەکەی، قەبەیی پرسەکەی دەستنیشاندەکات. جگەلەوەی، زیادبوونی دانیشتوان، بەجۆرێک میکانیزمی قەرەبووکردنەوەی ئەو قڕکەوتنە بووە کە بەهۆکاری پەتاو نەخۆشی و جەنگەوە لێیکەوتووە.\nبەستنەوەی فاکتەرەجوگرافیەکان بەسیاسەت و شارستانیەتەوە، لەو سۆنگەیەوە: ئایا بۆ سەرهەڵدانی شارستانیەتێک، ژینگەیەکی پێرفێکت مەرجە یا لەبار پێویستە؟ چیدەبوو ئەگەر ‘نالی’ و ‘حاجی قادر’و ‘پیرەمێرد’و مەولانا روناکبیرانیتر لەباتی مانەوەیان لەئەستامبول، بڕۆیشتنایەتە پاریس یا پایتەختێکیتری ئەورپا؟ ئەگەر، مەولاناخالید لەسلێمانیدا بمایەتەوە، هەمان مەولانا دەبوو؟ ئەگەر، شەرەفخانی بەدلیسی کوری جوتیارێک بایە، دەبووە مێژوونوس؟ ئەی ئەو هەموو مەلاو خوێندەوارانەیتر کە پەرتەوازەی ناوەو دەرەوەی کوردستان بوون، بەچی دەگەیشتن؟ رەنگە، زۆربەیان کە زیرەکتربووبن لەناوەدیارەکانی دونیای ئەدەب و عیرفان، کەچی، خۆری ناوبانگیان هەڵنەهات؟\nرەنگە، بیرمەندی فەرەنسی ‘فێردیناند بۆردێل’ (1985–1902)لێرەدا بەتەنگمانەوەبێت. نهێنی ئەو پەیوەندی دیالیکتیی کات/مێژووە بەجوگرافیایەوە. بەڕای ئەو، مرۆڤ ملکەچی جوگرافیایەو مێژوو بەتەنها دەستنیشانی چارەنوسی گەلان ناکات. زۆرجار مرۆڤەکان بەهۆی جوگرافیاوە لەگۆڕینی ئاراستەی مێژووەکەیان دەستەوسان دەبن. کەواتە، هەڵسوڕێنەری جوڵەی مێژوو جوگرافیایە، نەک بەتەنها مرۆڤ/کات. خاڵی جیاکەرەوەی ‘برۆدێل’ لەمێژوونوسەکانیتر، دۆزینەوەی سەرەداوەکانی فاکتەرەجوگرافیەکانە لەپرۆسەی مێژووییدا. گرێدانەوەی مێژوو بەفاکتە جوگرافیاکانەوە، زۆر روونکردنەوەمان پێدەدات. ئەگەر، سەردەم/کات نەخرێتە چێوەی جوگرافیاوە، دەبێتە بابەتێکی پەتی. مێژوو هەر مرۆڤ ناگریتەوە، بەڵکو کۆی سروشت و ژینگەش لەمێژووی مرۆڤایەتیدا رۆڵدەگێڕت. کەواتە، تەنها بکەرە تاکەکەسی و خودی روداوەکان کاریگەر نیین، بەڵکو چیا، دۆڵ، روبار، پێدەشت و ژینگە بەگشتی. لێرەوە، بەجۆرێک حەتمیەتی مێژوویی بۆتە حەتمیەتی جوگرافی.\nباشە، مێژوو مرۆڤ دروستدەکات یا بەپێچەوانەوە؟ نیوەی راستیەکە ئەوەیە مرۆڤ مێژووسازە. بەڵام، جوگرافیا تاکەی تری شارستانیەتسازییە. شوێنگەی جوگرافی، هەناوی شارستانیەتە. لەبەرئەوەی، شارستانیەت بۆتەیەکی داخراونیییە، بەڵکو سروشتێکی دینامیکیی هەیەو لەسەر یەک هێڵی تەریبی پەرەسەندن گەشەناکات. دیالیکیتی شارستانیەت، کاروانێکە کە دووفرسەخ دەڕواتەپێش، فرسەخێکیش پاشەکشەدەکات! ئیدی، جوگرافیا ئامرازێکە کە پرۆسەی گەشەوپەرەسەندنی مێژوویی خاودەکاتەوە. چونکە، هەموو شارستانیەتێتک لەسەر پەیوندییەکی تێکچڕژاوی کات و شوێن برەودەسێنێت. لەبەرئەوە، رۆڵی دەریاو زەریاکان، کاریگەرە لە پێشکەوتنی کەشتیەوانی و سەرهەڵدانی ئەنگیزەی کۆلۆنیالیزمدا. ژینی شارنشینی، پێویستی بە رووبەرە نزم و پێدەشتەکانە، نەک دۆڵ و چیاکان.\nدیارە، وەکچۆن چیاکان ئامێزی بزاڤی چەکداری کورد بوون، هاوکات لەمپەری شارستانیەت و ژینی شارنیشینیش بوون. پێویستە ئەوەش بووترێت؛ ئەگەر کورد لەکۆتبەندی جوگرافیاو مێژوودابووبیت. ئێسە بەسایەی تەکنەلۆجیای پەیوەندیو زانیاریەوە، ئاودیوی سنورەکان و رێگرە باوەکان بووە. بۆیە، ناکرێت بیرو ژیری ئێمە بۆ هەتا هەتایە خۆی قەتیسی کۆتوبەندی جوگرافیا یا مێژوو بکات. بێگومان، فاکتە جوگرافی و مێژووییەکان، رۆڵیان لەروونکردنەوە هۆکارە خۆکردو دەوروبەرکردەکاندا هەیە. بەڵام، کێ ئەوانە دەکاتە چارەنووس و ئایندەی ئێمە، ئەگەر کارلێکی زاتی ژیری و ئامادەیی سایکۆلۆجی خۆمان نەبێت؟\nPrevious چاوپێکەوتنی کۆمەڵە تیڤی لەگەڵ گۆران عەبدوڵڵا سەبارەت بە بارودۆخێ ڕۆشنبیری لە کوردستان – بەشی یەکەم و دووەم\nNext دەوڵەتی مافیا — کرس هێجز … وەرگێڕانی لە ئینگلیزییەوە: گۆران عەبدوڵڵا


📊 7 تەن دەرمانی ماوەبەسەرچوو هێنرابووە کوردستانەوه و لەناوبران Anket ve istatistik\n📅 Da eklendi Aug 10 2017 1:32AM\n👁 Bu başlık 5,096 defa görüntülendi\nبەڕێوەبەرایەتی گشتی تەندروستی هەڵەبجە حەوت تەن دەر [ Daha... 👁] ✖ ✖ 0 2 ✔ 93% ✍ S.E. 10-8-2017 1:32:54\n👫 ئۆمێد زەندی Kişiler\n📅 Da eklendi Aug 10 2017 9:42AM\n👁 Bu başlık 2,405 defa görüntülendi\nلەگەڵ حەمید سەمەدی بەرهەمهێنەری شۆفڵی هەتاویییە، س [ Daha... 👁] ✖ ✖ ✖ 0 0 ✔ 80% ✍ S.E. 10-8-2017 9:42:02\n📊 بەلێندەرێن دهۆک دێ پارەیێن پترۆدولار وەرگرن Anket ve istatistik\n📅 Da eklendi Aug 10 2017 10:23AM\nپارێزگەها دهۆک دێ پارەیێن پترۆدولار یێن وان بەلێند [ Daha... 👁] ✖ ✖ ✖ 0 1 ✔ 81% ✍ S.E. 10-8-2017 10:23:45\n👫 حەمید سەمەدی Kişiler\n📅 Da eklendi Aug 10 2017 2:41AM\nلەگەڵ ئۆمێد زەندی بەرهەمهێنەری شۆفڵی هەتاویییە، سە [ Daha... 👁] ✖ ✖ ✖ 0 1 ✔ 78% ✍ S.E. 10-8-2017 2:41:29\n✌ دلگەش خزر زێباری - دلگەش زاگرۆس Şehitler\n📅 Da eklendi Aug 10 2017 10:12AM\n👁 Bu başlık 3,996 defa görüntülendi\nشەڕڤانەکێ یەکینەیێن پاراستنا گەل پشتی نێزیکی 12 سا [ Daha... 👁] ✖ ✖ 1 1 ✔ 99% ✍ S.E. 10-8-2017 10:12:24\n📊 شوتی و تەماتەی هەرێم هەناردەی باشور و ناوەڕاستی عیراق دەکرێت Anket ve istatistik\n📅 Da eklendi Aug 10 2017 2:25AM\nلەوبارەیەوە، زانا رەحمان، قائمیقامی قەزای پێنجوێنن [ Daha... 👁] ✖ ✖ ✖ 0 0 ✔ 83% ✍ S.E. 10-8-2017 2:25:42\n🔧 شوفڵی هەتاوی- هێزی کوردستان Kürdistan'da yapılan\n📅 Da eklendi Aug 10 2017 9:50AM\n👁 Bu başlık 1,803 defa görüntülendi\nیەکەمین شۆفڵی هەتاوی جیهانە. لە لایەن دوو داهێنەری [ Daha... 👁] ✖ ✖ ✖ 0 2 ✔ 72% ✍ S.E. 10-8-2017 9:50:31\n📊 مەسەلەی ریفراندۆم بازاڕی کوشت Anket ve istatistik\n📅 Da eklendi Aug 10 2017 1:45AM\nساڵی 2014 رۆژانە کڕین و فرۆشتنمان بە 10 تا 15 ئۆتۆ [ Daha... 👁] ✖ ✖ ✖ 0 1 ✔ 81% ✍ S.E. 10-8-2017 1:45:14


زایینی: ٢٠-٠٨-٢٠١٥ - هەتاوی: ١٣٩٤/٠٥/٢٩ - ١٢:٣٠ تاران قه‌باره‌ی فۆنت:\nکوردستان میدیا: کتێبی کلیلە و دێمنە کە یەکێک لە بەرهەمە ئەدەبییە کلاسیکەکانی جیهانە و لەلایەن ئەحمەد قازی وەرگێڕدراوەتە سەر زمانی کوردی چاپ و بڵاو دەکرێتەوە.\nبەپێی راپۆرتی ماڵپەڕی کوردستان میدیا، بۆ یەکەمین جار کلیلە و دێمنە کە یەکێک لەبەرهەمە ئەدەبییەکانی کلاسیکی جیهانە بە زمانی کوردی لە چاپ دەدرێت.\nکلیلە و دێمنە کتێبێکی پەند و نەسیحتە کە چیرۆکەکانی ئەو کتێبە لە زمانی ئاژەڵانەوە نووسراوە و کلیلە و دێمنە ناوی دو چەقەڵە.\nئەو کتێبە لە سەدەی شەشەمی کۆچی‌لە سەردەمی غەزنەوییەکانەوە لەلایەن "ئەبولمەعانی نەسڕووڵا بنی عەبدولحەمید مۆنشی" لە زمانی عەرەبییەوە وەرگێردراوە سەر زمانی فارسی.\nئەحمەد قازی، نووسەر، رۆژنامەنووس و هونەرمەندی کوردی خەڵکی مەهاباد یەکێک لە بەناو بانگترین وەرگێڕ و نووسەرانی سەدەی هاوچەرخ بوو کە ماوەی چەند مانگی لەمەوبەر کۆچی دوایی کرد.


هونەری زوهدی داودی لە مەزراندنى مێژوودا – Denegkan\nهونەری زوهدی داودی لە مەزراندنى مێژوودا\nbyسه‌باح ئیسماعیل\tJanuary 13, 2008\tئەدەب\nزوهدى داودیی ڕۆمانووس ساڵی 1940لە خورماتوو لەدایک بووە. سێ ساڵ لە کەرکووک مامۆستاى سەرەتایی بووە، دواى ئەوەش سێ ساڵ لە زیندانەکانى باقووبە و ڕوومادى و حلە بەندکراوە.\nپاشان خوێندنى مێژوو و فەلسەفەى لە زانکۆی لایپزگ تەواو کرد و لە 1976 بڕوانامەى دکتۆراى لە فەلسەفەى مێژوو بەدەستهێنا. لە 1981-1992 هەر لەو زانکۆیە مامۆستاى یاریدەدەر بووە لە بەشی مێژوو. لە ساڵی 2004 دا گەڕایەوە کەرکووک و بۆ ماوەیەک لە زانکۆی کەرکووک وانەى دەگوتەوە. لە سۆنگەى نائارامیی ڕەوشی کەرکووکەوە، بۆیەکجاری گەڕایەوە ئەڵمانیا. زیاد لە (12) کتێبی بە عەرەبی و ئەڵمانى داناون. لە نێوان کۆمەڵە چیرۆک و ڕۆمان و مێژوو و وەرگێڕان.\nزوهدى داودى یەکێک لە نووسەرانى چالاکى گرووپی کەرکووک (جماعە کرکوک) بوو، کە لە ساڵانى شەستەکانى سەدەى ڕابردوودا گوڕوتینێکیان خستبووە بەر ئەدەبی قەتیسماوى عێراقی.\nلەمێژە ئەو کەسێکى گۆشە نشینە و لە پەراوێزدا بە بێدەنگى داهێنانى خۆی دەکات، ڕەنگە ئەمەش بۆ ئەو سێ ساڵ زیندانى کردنەى بگەڕێتەوە.\nسەرەتا بە چیرۆک دەستى پێ کرد و پاشان لەسەر ڕۆمان گیرسایەوە. دیارترین ڕۆمانیشی سێیینەى دۆڵی کفرانە (درێژترین ساڵ)، (سەردەمى هەڵاتن)، (وەرچەرخانەکان). نووسەر لەم سێیینەیەدا باس لە دەڤەری گەرمیان بەتایبەتى و سەنتەری شاری کەرکووک بە گشتى دەکات. دەکرێت بڵێین ڕۆمانێکى مێژوویییە و جارجاریش بە فانتازیا مارکیزییەکەى لە ڕووداوە مێژوویییەکان دوور دەکەوێتەوە، تا زیاتر لە واقیعەکەمان نزیکتر بکاتەوە.\nنووسەر هەوڵی داوە مێژوو بکات بە کەرەستەى ڕۆمانەکەى، نەک ڕۆمانەکە بکات بە کەرەستە بۆ مێژوو. واتا لەپێناوى ئایندەدا مامەڵە لەگەڵ ڕابردوودا دەکات.\nنووسەر لە ڕۆمانى (درێژترین ساڵ) دا باس لە زوڵم و زۆرداری و گەندەڵیی دەسەڵاتدارانى تورکە عوسمانییەکان لە ناوچە کوردنشینەکاندا دەکات، کە چۆن لە هەوڵی ئەوەدان دووبەرەکى و ناکۆکى لە نێوان هۆزە کورد و عەرەب و تورکمانەکاندا بچێنن و دەرگیری دوژمنداری و شەڕێکى بێ ئامانى هەمیشە بەردەوامیان بکەن. نووسەر لەناو گوندەوە بە کووچە و کۆڵانەکاندا شۆڕبۆتەوە و دەمانباتە ناو ماڵی یەک بە یەکی کەسایەتییە سەرەکییەکان، تاکو بە نهێنییە تاکە کەسییە چەپێنراوەکانیان ئاشناببین. زۆربەى زۆری پاڵەوانەکانى ڕۆمانەکە لە لایەنى سێکسییەوە چەپێنراون و ئەوى بە بیر و خەیاڵماندا نایەت بە دزییەوە دەیکەن. نازانیت نەفرەتیان لێ بکەیت، یاخود بەزەییت پێیاندا بێتەوە؟ داخۆ ئەو شتە تابویانەى دەستى بۆ دەبەن ڕەوان، یاخود نەفرەت لێکراو، سروشتین، یاخود دژ بە دابونەریت؟\nبە گشتى ئافرەت لەم ڕۆمانەدا ڕۆڵی دامرکێنەرەوەى حەزەکانى پیاو و قوربانى و ئاگر کۆژێنەرەوەى ناکۆکییەکانى ناو خێڵەکان، دەگێڕێت. ئیدى بە ئارەزووی خۆی بێت یاخود بە تۆبزى.\nلێ ئەوى مایەى ئومێدە، بە ئاشکرا بێت یاخود لە ژێرەوە، ناڕازین لەو دابونەریت و گوێڕایەڵییەى بەسەریاندا سەپێنراون.\nزوهدى داودى لەم ڕۆمانەشیدا وەکو چەپڕەوێک، هاوشێوەى(غائیب توعمە فەرمان)، سەرەڕاى گەڕان و سووڕان و ئاوارەبوونى، ئینجاش لە هەموو ڕۆماننووسە عێراقییەکان زیاتر بە خاک و کێشەکانى وڵاتەکەیەوە پەیوەستە. یەکێک لەو خەسڵەتانەى کارەکانى زوهدى داودیی پێ دەناسرێتەوە، تێهەڵکێشکردنێتی لە نێوان دیکۆمێنتی مێژوویی و بنیاتى گێڕانەوەى هونەریی چیرۆکى فانتازى.\nخاڵی بەهێزى ڕۆمانەکە لەوەدایە، نووسەر لە پەنجەرەکانى لاتەنیشتەوە لە مێژوو دەڕوانێت، نەک لە دەرگاى لەسەر گازى پشت واڵاى مێژووى بە فەرمى نووسراوى تۆماری ڕووداوەکانى دەسەڵاتدارە بەهێزەکان، چونکە تەنیا بەم شێوەیە دەتوانێت پانتایی ڕاستیی ژیان بێ سانسۆر و کۆت و بەند و ساختەکاری بگێڕێتەوە.\nزوهدى، محێدین زەنگنە و یەشار کەمال و سەلیم بەرەکات و عەلی ئەشرەف دەوێشیان ئاسا، بە زمانێکى دى ئێش و ئازاری نەتەوەکەى دەنووسێتەوە و لە میللەتانى دیکەى دەگەیەنێت.\nماوەتەوە بڵێم سەرەتا ئەم ڕۆمانەى لە ساڵەکانى 1987 – 1989 بە زمانى ئەڵمانى نووسیوە و لە ساڵی 1993دا بە چاپی گەیاندووە، پاشان هەر خۆیشی ساڵی 1994 وەریگێڕاوەتە سەر زمانى عەرەبی.\nPrevious وەڵامێک بۆ چیرۆکنووس: ئەحمەد محەمەد ئیسماعیل\nNext له ڕووبه‌ڕووبوونه‌وه له‌گه‌ڵ پاتریارکییه‌تی کۆمه‌ڵگای کوردییدا


دلێر حسێن پیرۆمەری: هەرێم لەنێوان بارزانی و عەببادیدا. – WTARIKURD\nهاوکارانی نوسەر: کارۆخ عوسمان و هۆشیار شێرکاوەیی\nگۆرانکارییەکانی ئەم دواییەی هەرێمی کوردستان لێكەوتەی كاریگەری بەدواداھات.\nلەدەست دانی کۆمەڵێ مەلەفی ئیداری و ئابوری، لەهەمویان بەرچاوتر، دۆڕانی بەشێکی گرنگی خاکی هەرێمی کوردستان کە لەڕووی سیاسی و ستراتیژیەوە زیانێكی بێ وێنەبوو، وە تێکشاندنی مۆڕاڵی تاکی کورد بوو بەهۆی كردەوە هەرزەییەكانی سیاسیە كۆن دیدەكان، بە پشت بەستن بەزانیاریە هەڵەکانی ڕاوێژكارە دابەستەكانی بەناو سەرۆکایەتیەکانی هەرێمی کوردستان.\nئەوەی ئەسڵی بابەتەکەمانە، چارەنوسی میللەت لەنێوان بەرداشی نیچیرڤان بارزانی و عەببادی لەئایندەدا چی لێ سەوز دەبێت؟\nتۆبڵێی بەرنامەو نەخشە ڕێگای نیچیرڤان چی لێ بەسەر هات بێت؟ کە لەسەر زمانی قوباد تاڵەبانی جێگری وەک موژدانەیەک درا بەهاوڵاتیان و موچە خۆران، کە خەریکی دانانی سیستەمێکی خۆماڵی موچەبوون و ئیدعای ئەوەیان دەكرد كە چیتر کار بەسیستەمی بەغدا ناکەن، لەکاتێکدا نەک هەر بۆیان نەکرا، ئەوەی هەیان بوو لەدەستیان دەرچوو، وەک کورد وتەنی ڕیسەکەیان لێ بوو بەخوری و هەرچی سەرچاوەی داهات هەیە بووە قوربانی غروری بەناو سەرکردە لەخۆ بایەکانی هەرێم.\nلەم نێوەندە تاکە زەرەمەند هاووڵاتیان و موچە خۆرانن کە لەڕابردوو لەسەر دەستی دەستەڵاتی بەناو خۆماڵی لەژێر ناوی ئابوری سەربەخۆیی هەرێم، برسی کراون. چونكە ئەوانەی لەقوتبی سوڵتەدابوون تائێستاش ھەن، جگە لەقازانج لەھیچ بارێكدا زەرەرەمەند نین. لەبەرئەوەی ھیچ كات لەبەشە ناشەرعیەكەی خۆیان كەم نەكردۆتەوە، ئەوەتا پاشەكەوتی فەرمانبەران لەپێناو پڕكردنەوەی ئەو بۆشاییەی كەلەئەنجامی دابەزینی نرخی نەوت ڕوویدا سەپێنرا.\nلەئایندە دەبێ چی ڕووبدات؟\nلەڕابردوو بەناوی دابین کردنی ئابوری سەربەخۆ کۆمەڵێ کاری نایاسایی کراوە، سیستەمی پاشکەوتی موچە کەداهێنانی وەها عەجیب لەجیهاندا وێنەی نیە.\nدەرکردنی کۆمەڵێ ڕێنمایی و بریارە کە هیچ کەمتر نین لەبڕینی موچە، ئەوانیش زەریبەی ڕێسایكلین، سەندنی خەرجی بەشی ناوخۆیی خوێندكاران، زیادكردنی باج و ڕسوماتی زەوی و خانو و سەیارەو تڕافیك، كردنەوەی پاڕالێل لەزانكۆكان بۆ ڕووتاندنەوەی ھاوڵاتی، ئەمانە ئەركی سەرشانی خەڵكی كەم داھاتیان قوڕسترو قوڕستركرد بەبیانوی کۆکردنەوەی داهات.\nھەروەھا گرێبەستی شاراوەی نەوت لەگەڵ شەریكەكان و بەتایبەت شەریكە توركیەكانی بواری نەوت، دوور لەبڕگەوبنەماكی قانون و دەستوری عێڕاق، بۆیەش زۆرترین شەریكەی توركیایان كارداركرد تاكو سودو مەنفەعەتی شەخسی و حزبی لێ وەرگرن. تاكو توركیاش لەپێش چاوی خەڵكی كوردستان بكەن بە فریادڕەس و بەدیھێنەری داخوازیەكانی گەل. بەڵام ئێستا ڕەش و سپی ھەمووی كەوتە سەر بەری دەست.\nخۆ ئەگەر دوای شكستەكەی 16ی ئۆكتۆبەر ھەمدیس دەرفەتی حوكمڕانی بدرێتەوە بەم بازرگانە خۆھەڵواسانەی سەروەتی خەڵكی ھەرێم بەردەوامیدەری ھەمان ڕێچكەی پێشویان دەبن. بەناوی كۆكردنەوەی داھات بۆ خەزێنەی حكومەتی ھەرێم خەڵك دەڕوتێننەوەو زەوی ئەم نیشتمانە ھەڵدەكۆڵن، لەولاشەوە حكومەتی مەركەزی بەھێزی دەستور لێیان دەسەنێتەوە. خەڵكیش ھەردەبێ نانی قەوچێتی بەدۆشاوی فێڵی كوردایەتیەوە بخوات.\nلەھەموو ئەو سیاسەتانەی سەرانی دەستەڵاتدارێتی ھەرێم زەرەرمەند تەنها هاوڵاتیانی هەرێمن، چونکە کۆکردنەوەی باج و ڕسومات لەهەرێمی كوردستان لەهەموو پارێزگاکانی تری عێراق زیاترە لەسایەی سیاسەتی ناحەکیمانەی دەوڵەتمەدارەکان.\nهەرچی بەغداشە دەبێت ئەو ڕاستیە بزانێ لەئایندە ئەرکی ئەویش قورس دەبێت، مامەڵەی بەغداد مامەڵەیەکی یاسایی و دەستوری بێت وەک چۆن بەناوی دەستور وردە وردە خەریک دەست بەسەر سەرجەم داهاتەکانی هەرێم دادەگرێت، دەبێت هەمان مامەڵەی فەرمانبەرانی ناوەندو خوارووی عێڕاق لەگەڵ هەرێم بکات، لەحاڵەتی لادان لەدەستور ئاکامەکەی باش نابێت.\nبێ دەنگی ئێستای هەرێمیش بەرامبەر جوڵەی سوپای حكومەتی مەركەزی بەتایبەت لەلایەن هاوڵاتیان دەرئەنجامی فەشەلی سیاسی و ئیداری ٢٦ ساڵی حوکمڕانی سەرانی سوڵتەی هەرێمە. كە بەتەواوی لێی وەڕەس بوونە.\nخەڵكی ھەرێمی كوردستان لێرە بەدواوە دەیانەوێت ھەنگاو بەرەو ڕزگاری ژیان لەدەستی بەدسیاسیەكانی حوكمڕانی كوردستان بنێن، ئەگەر حكومەتی مەركەزیش بەفعلی بیەوێ ئینقازی نیشتمان و ھاونیشتمانیان لەھەرێم بێتە وجود دەبێت بەزوویی ئەم ھەنگاوانە بنێت:\n1- بەدیلی سەرانی دەستەڵاتی ئێستای ھەرێم بدۆزێتەوە بۆ گفتو گۆ، لانی کەم وەک ڕابردوو نەبێت کە تەنها گوێ لەدوو حیزبی دەسەڵاتدارو خاوەن میلیشیاو دراوی ناشەرعی بگرێت، دەبێت لەگفتوگۆکاندا ڕەچاوی لایەنە سیاسی یەکانی تر بکات وەك نوێنەری ڕاستەقینەی خەڵكی ھەرێم.\n2- بەھیچ جۆرێ ناكرێت چاو لەهەڵەکانی دەسەڵاتداران بپۆشرێت وەک ڕابردوو، لەنمونەی پەکخستنی پەرلەمان و بەكارھێنانی ھێزی چەكداری بۆمانەوەی سەرۆكی پارتی لەکورسی دەسەڵات و هێنانی هێز بێگانە بۆ ناو خاکی هەرێمی كوردستانی عێڕاق.\n3- هەڵوەشاندنەوەی سەرجەم ئەو ڕێنمایی وبڕیارانەی حکومەت کە بۆتە بارگرانی بۆ هاوڵاتیانی ھەرێم، بە هاوتاکردنی باج و ڕسوماتەکانی هەرێم لەگەڵ بەغداد چارەسەر دەبێت.\n4- پێداچونەوەو هەڵوەشاندنەوەی ئەو گرێبەستە نەوتیانەی کە بونەتە هۆکاری ماڵ وێرانی و نەهامەتی بۆگەلی کورد و گەلانی عێراق، كە بەھۆی پشكی تایبەت و بەخشش و بەرتیلەوە بەھەدەر دەدرێت.\n5- دەست بەسەر داگرتن و بلۆککردنی پارەی دزراوی خەڵكی كوردستان كە لەلایەن بەرپرسە بازرگانەكانی هەرێم بردراوەتە دەرەوە، پێویستە بگێڕدرێتەوە بۆ خەزێنەی دەوڵەت و لەخزمەتی نیشتمان و ھاونیشتمانیان خەرج بكرێت.\nئەگەر حكومەتی مەركەزی عێراق جێبەجێكاری ئەو خاڵانە بێت ئەوا عێڕاق بەتەواوی دەكەوێتە یەك بازنەی دەستوری بە ھەرێمی كوردستانیشەوە…


بایک: چاودێریی دۆخەکە دەکەین و هەڵنەگرتنی گۆشەگیریی قبوڵ ناکەین | ROJnews\nپێنجشەممە, 30 ماي 2019 - 23:51\nهاوسەرۆکی دەستەی بەڕێوەبەری کۆما جڤاکێن کوردستان (کەجەکە - KCK) جه‌میل بایك بەشداری كرد له بەرنامەی «ڕۆژەڤی وه‌ڵات» له كه‌ناڵی ئاسمانیی ستێرک. بایک له چاوپێكه‌وتنه‌كه‌دا سه‌رنجی خسته سه‌ر دیداره‌كانی ئیمراڵی، کۆتاییهێنان به چالاکییه‌كانی مانگرتن، دووباره‌كردنه‌وه‌ی هەڵبژاردنی ئەسته‌نبوڵ، شەڕی ئیدلب، داگیرکردنی عەفرین و په‌یامی ڕێبەری پەکەکە عەبدوڵا ئۆجالان بۆ یه‌كپارچه‌یی سووریا. بایک وەڵامی پرسیارەکانی ڕۆژنامەنووس ئەنەس یڵدز-ی دایەوە.\n- ماوه‌ی ٧ مانگه گه‌لی كورد له زیندانه‌كان و هه‌نده‌ران له به‌رخۆدانێكی گه‌وره‌دایه دژبه فاشیزم، له ئاستی نێودەوڵەتییشدا پشتگیریی هه‌یه. له ئەنجامی ئه‌و به‌رخۆدانه‌دا كه له‌پێناو هه‌ڵگرتنی گۆشه‌گیری كرا، ٢ و ٢٢ی ٥/٢٠١٩ پارێزەران له‌گه‌ڵ عەبدوڵا ئۆجالان دیداریان ئەنجامدا، ئێوە وه‌ك كه‌جه‌كه ئەو قۆناغە چۆن هەڵدەسەنگێنن؟\n-به گوێره‌ی ئه‌و لێدوانانه‌ی دران، له دیداره‌كاندا ده‌رباره‌ی كۆتاییهێنان به چالاكییه‌كانی مانگرتن له خواردن و مانگرتن تا مردن په‌یامێك دراوه، پارێزه‌رانی ڕێبه‌ر ئاپۆ ئه‌م زانیارییه‌یان بڵاوكرده‌وه، ئه‌م زانیارییه به چالاكانی مانگرتنه‌كه‌ش ڕاگه‌یه‌ندرا. من له‌و بڕوایه‌دام له‌یلا گوڤه‌ن، چالاكانی زیندان و ده‌ره‌وه‌ی زیندان و هه‌موو كه‌س له‌م چالاكییانه‌دا بێت، له هه‌ر شوێنێك بن داخوازی ڕێبه‌ر ئاپۆ جێبه‌جێ ده‌كه‌ن، به‌و بۆنه‌یه‌وه من سڵاو ئاراسته‌ی هه‌موو چالاكان ده‌كه‌م، پیرۆزباییان لێ ده‌كه‌م به‌بۆنه‌ی سه‌ركه‌وتن و به‌ئه‌نجام گه‌یشتنی چالاكییه‌كه‌یان، هه‌روه‌ها سڵاوم هه‌یه بۆ هه‌موو ئه‌و كه‌سانه‌ی هاریكار بوون یان به‌شدار بوون له‌م چالاكییانه‌دا. هه‌م له‌نێو گه‌لی كورد هه‌م له ئاستی نێونەتەوەییدا زۆر ڕۆشنبیر، سیاسه‌تمه‌دار، نووسه‌ر، داكۆكیكارانی مافی مرۆڤ، مافپه‌روه‌ران هاوكاریی ئه‌م چالاكییه‌یان كرد، پشتگیرییان كرد - ته‌نانه‌ت هه‌ندێكیان به‌شدارییان تێدا كرد.\n- ده‌مه‌وێت سه‌رنج بخه‌مه سه‌ر ڕۆڵی سی پی تی كه سه‌ردانی ئیمرالی و زیندانه‌كانی باكوری كوردستان و توركیای كرد به‌مه‌به‌ستی چاودێریی. به بۆچوونی ئێوه ئه‌نجامدانی ئه‌م دیدارانه ته‌نیا پرسێكی په‌یوه‌ندیدار به ده‌وڵه‌تی تورك بوو كه پاش به‌رخۆدانی گه‌لی كورد له ئاستی نێونه‌ته‌وه‌ییدا ناچار بوو قبووڵی بكات، یان هێزه نێودەوڵەتییەکانیش ده‌ستیان هه‌بوو له سازكردنی ئه‌و دیدارانه؟\n"سی پی تی ناچار كرا بچێته ئیمرالی"\nئه‌م چالاكییه توركیا و هاوكاره‌كانی توركیای ته‌نگه‌تاو كرد، له هه‌موو لایه‌كه‌وه ڕاستیی ده‌سه‌ڵاتی توركیای خسته‌ڕوو، ئه‌م گۆشه‌گیرییه‌ی ڕیسوا كرد. به‌م شێوه‌یه نه‌یانده‌توانی به‌رده‌وامیی به گۆشه‌گیری بده‌ن. ناچار بوون ڕێگه به پارێزه‌ران بده‌ن بچنه ئیمرالی و چاوپێكه‌وتن بكه‌ن. سی پی تی (كۆمیته‌ی ڕێگرتن له ئه‌شكه‌نجه) خۆی ناچار بوو بچێته ئیمرالی و زیندانه‌كانی دیكه بۆ ئه‌وه‌ی چاودێریی مانگرتنه‌كان بكات، خودی وه‌زیری داد لێدوانی دا و ڕایگه‌یاند، 'هیچ قیاسایەک به‌ربه‌ست نییه، پارێزه‌ران ده‌توانن دیدار ئەنجام بدە' هه‌ندێك كه‌س وتیان، ده‌بێ ئه‌مه به‌كردار جێبه‌جێ بكرێت، كاتێك مرۆڤ سه‌ردانی سی پی تی، لێدوانی وه‌زیری داد و سه‌ردانی پارێزه‌ران له‌به‌رچاو بگرێت، ده‌گاته ئه‌نجامێك، هه‌ندێك لایه‌نی ده‌ره‌كیش داوایان كردووه گۆشه‌گیریی هه‌ڵبگیرێت. ئه‌و چالاكییانه‌ی له زیندانه‌كانی توركیا دژبه فاشیزم ده‌كرێن، ڕه‌وان. هیچ كه‌س ناتوانێت له‌م دۆخه‌دا به‌رگریی له توركیا بكات یان خاوه‌نداریی لێ بكات. له توركیا هه‌ندێك كه‌س ئه‌م داخوازه‌یان كرد، توركیا ناچار بوو هه‌نگاو بنێت، نابێ جارێكی دیكه یاساکانی خۆیان بخه‌نه ژێرپێ، ئه‌گه‌ر یاساکانی خۆیان بخه‌نه ژێر پێیان، نه ئێمه قبوڵ ده‌كه‌ین نه گه‌لی كورد قبوڵی ده‌كات. هه‌روه‌ها هێزه دیموكراتییه‌كان و هه‌موو ئه‌و لایه‌نانه‌ی دژبه فاشیزمن ئه‌مه قبوڵ ناكه‌ن. كه‌س نایه‌وێت له‌گه‌ڵ گۆشه‌گیریی بژی.\n- له دیداری ٢ی ئایار عه‌بدوڵا ئۆجالان سه‌رنجی خسته سه‌ر په‌یامی ٢٠١٣، ئێستا ئه‌م مانگرتنانه كۆتاییان دێت، له‌مه‌ودوا تێكۆشانی ئێوه به‌تایبه‌تی بۆ دیموكراتیبوونی توركیا چۆن ده‌بێت؟ پێویسته كاربه‌ده‌ستانی ده‌وڵه‌تی تورك چۆن له‌م بابه‌ته تێبگه‌ن؟ ئێوه وه‌ك بزووتنه‌وه چۆن قۆناغی له‌مه‌ودوا شرۆڤه ده‌كه‌ن؟\nڕێبه‌ر ئاپۆ و بزووتنه‌وه‌كه‌مان زۆر جار ئاگربه‌ستیان ڕاگه‌یاندووە، بۆچی؟ له‌به‌رئه‌وه‌ی ڕێبه‌ر ئاپۆ ده‌یه‌وێت له توركیا دیموكراتیبوون پێشكه‌وێت، بۆ ئه‌وه‌ی كێشه سیاسی، ئابووری و كۆمه‌ڵایه‌تییه‌كان چاره‌سه‌ر بكرێن. ئه‌گه‌ر له توركیا هۆشمه‌ندیی دیموكراتیبوون پێشنه‌كه‌وێت، له توركیا ئازادی به‌دینایه‌ت و هه‌رگیز به‌دیموكراتی نابێت. نه‌ك هه‌ر ئه‌و كێشانه‌ی هه‌ن چاره‌سه‌ر نابن، به‌ڵكو كێشه‌كان قووڵتریش ده‌بنه‌وه، كێشه‌گه‌لی كۆمه‌ڵایه‌تیی، سیاسیی و ئابووریی كه له توركیا هه‌ن په‌یوه‌ستن به شه‌ڕی كوردان، ئه‌م شه‌ڕه له كه‌سایه‌تیی كورداندا دژی هێزه دیموكراتییه‌كان ده‌كرێت، ئه‌مه ئه‌نجامی ئه‌وه‌یه. ئه‌گه‌ر هۆشمه‌ندییه‌كه نه‌گۆڕێت هه‌رگیز له توركیا شه‌ڕ كۆتایی نایه‌ت، ئه‌و كێشانه‌ی كه كۆمه‌ڵگه‌ی توركیا له‌نێویاندا ده‌ژی به‌تایبه‌تی كێشه‌ی ئابووریی هه‌رگیز چاره‌سه‌ر نابێت. توركیا به‌م كێشانه ناتوانێت خۆی ڕزگار بكات، به‌ڵكو زیاتر تیایاندا گیر ده‌خوات و ده‌كه‌وێته مه‌ترسییه‌وه، ئه‌ردۆغان و باخچه‌لی هه‌میشه ده‌ڵێن؛ «كێشه‌ی مان و نه‌مان هه‌یه». ئه‌وان خۆیان ئه‌م كێشه‌یه دروست ده‌كه‌ن، كه‌س كێشه دروست ناكات. خۆیان توركیا پارچه پارچه ده‌كه‌ن. ئه‌گه‌ر سه‌یری مێژووی توركیا بكه‌ین هیچ كات هێنده‌ی ئێستا پارچه نه‌بووه، هیچ كات ئه‌وه‌نده كێشه‌ی سیاسی، ئابووری و كۆمه‌ڵایه‌تی قووڵ نه‌بووه‌ته‌وه. ئه‌مه ئه‌نجامی ئه‌و سیاسه‌ته‌یه كه ده‌یكه‌ن. هه‌موو كه‌س ئه‌مه ده‌بینێت. هه‌ر كه‌س وه‌ك ئه‌ردۆغان و باخچه‌لی ڕاڤه‌ی ناكات، سیاسه‌تی شه‌ڕخوازییان ئه‌م كێشانه‌یان بۆ دروست ده‌كات. له دوایین هه‌ڵبژاردندا گه‌ل بڕیاری خۆی دا و وتی، 'ئه‌م ده‌سه‌ڵاته‌مان ناوێت، ژینمان ده‌خاته مه‌ترسییه‌وه و لێمان ده‌كاته ژه‌هر. ئه‌م كێشانه به‌هۆی ئه‌م ده‌سه‌ڵاته‌وە هه‌ن'، ئه‌م په‌یامه به‌ئاشكرا درا.\n"ئه‌گه‌ر توركیا هه‌نگاو بنێت، ڕێبه‌ر ئاپۆ بۆ چاره‌سه‌ریی كێشه‌كان ئاماده‌یه"\n"ده‌بێت گه‌لی كورد و هێزه دیموكراتییه‌كان وریا بن"


دیوەخانەکەی تۆ و تەویلەکەی ئەو! – ئاژانسی ھەواڵی پەیامنێر\nدیوەخانەکەی تۆ و تەویلەکەی ئەو!\nنوێكراوه‌ته‌وه له Aug 3, 2018\nبیروڕا – لوقمان بیارەیی\nكە ڕاپەڕینمان كرد لە قاچاخچییەکانی ئەنفال خۆش بووین، لە مەنعل تەجەول چیەكان،لە موستەشار و ڕەفیق حیزبی و شەوكوتەکانی ئەمن و لە (احد رفقا للسید الرئیس) خۆش بووین، کەچی ئێستا یەكێتی لە گۆڕان خۆش نا بێت، پارتی لە یەكێتی، گۆڕان لە پارتی، حكومەتیش لە حیزبەكان و حیزبەكانیش لە حكومەت خۆش نابن، کەسمان کەسمان نابەخشین، تەنانەت لە خێزان و خانەوادە و نزیكەكانی خۆشمان نابورین، ئەرێ ئێمە بۆ وامان لێ ھات؟!\nجاران شوێنكەوتوانی حیزبەكان بە وەستانەوە بەرامبەر دوژمن باڵانسی ئینتیمای خۆیان بۆ حیزبەكانیان دەرئەبڕی، بەڵام ئێستا نەوەیەک پێگەشتووە، بە ڕق و سوكایەتی بە حیزبەكانی تر ئەو كارە ئەكا! یانی(گۆڕان)ێك بۆ ئەوەی گۆڕانێكی عەیارە بیست و چوار بێت، پێویستە ڕقی لە پارتی و یەكێتی بێت و تەشهیر بە سەركردە و سەوابتە نەتەوەییەكانی كورد بكات، كێشەكە ئەوەیە ئەم ڕەوتە لە سیاسەت كردن، لە لایەن بەشێك لە قەڵەم بە دەست و خوێندەوارەكانەوە پەرە پێ ئەدرێ و هەوڵ ئەدەن بیگشتێنن بەسەر شوێنكەوتوانی حیزبەكانی تریشدا!\nبە جۆرێك سەریان لێ تێکدراوە و ڕێگەیان لێ بزرکراوە، نە دەزانن بۆ چی حیزبی خۆیان خۆش دەوێ و نە دەشزانن بۆ چی ڕقیان لە حیزبەكانی ترە!\nمەبدەئی(كوێخا وتی، کەواتە ھەموو ئاوایی وتوویەتی) جێی ھەموو بیرکردنەوەیەکی گرتووە، ئیدی ئەوەی بە هۆی ڕقی تۆوە لای خۆی جێگیر بووە، كاندیدی بكا و خەڵكی ئاواییش متمانە و دەنگی خۆیانی پێ بدەن .\nئەدای ڕەخنە كەم بۆتەوە، ئەوەی هەیە موخاتەبەیەكی عەبوسانە و دوژمنانکارانەیە! هەر بۆیە بەشێكی كاندیدەكان بەم ئاڕاستەیە بانگەشە بۆ خۆیان ئەكەن! من حەق بە هەموو كەس ئەدەم، بە حیزب و بەرپرسەكان بڵێن (من این لك هذا؟)بەڵام لە ڕوانگەی نیشتیمان پەروەریەوە، نەك بە ئاوازی حەسادەت و لۆژیکی بەرسیلەكە، یانی مادەم ئەو دەمی نایگاتێ ئیتر زۆر ترشە! یا ئەبێت بێدەنگ و لە سوچیێكەوە بەشی ئەویش دابنرێ، یان ئەوەی کە نابێت کەسی تر دەرفەتی مومارەسەی تواناكانی خۆی ھەبێت، کەواتە ئێستا دەبێت کەسانێکی تر، بە عەقڵێكی تازە و بە توانایەكی جیاوازترەوە بچێتە جێگەی، نەك یاروڵڵا بۆ جێی جاروڵڵا! ئاخر گەر مەسەلە تەنها گۆڕینەوەی دیوەخانەكە بێت و بابەت مەجلیس و ڕەعیەتەكە نەبێت! دەی خەڵكیش تەویلەکەی خۆی لە دیوەخانەکەی تۆ پێ خاوێنترە .\nبە داخەوە ئێمە ئێستا بە پراکتیک بەرە و كۆمەڵگەیەكی ئینتیقامی و بە گایەلبون ئەچین، نەك ئەوەی كە تەکنەلۆژیا بە پەپولە نیشانمان ئەكات!\nپێویستە لە سەر هەموو كەسێكی ژیر، بە گشتی و گەنجان بە تایبەتی، ئەو حیزب و كەسانەی كە بە بەرگی فریشتەوە هاتنە مەیدانەكە و دەجالی سیاسی و عاشقی دەستەڵات و پشكداری چاڵە نەوت و كۆمپانیا دەرچوون! لە سەر سندوقەكانی دەنگدان سزا بدات، تاكو بەر بەم نەزیفە سیاسی و ئیداری و ئەخلاقیە بگیرێ كە توشی وڵات بووە .\nئاوایە ئیدی، ئەمڕۆ بۆ من گرنگ نیە کە نەزانم بۆ چی ڕقم لە تۆیە، گرنگ ئەوەیە ئەزانم بۆ چی ئەمەی لای خۆمم خۆش ئەوێ!


کاربەدەستانی ئەمەریکا و کەنەدا دەسـتیانکردووە بە لێکۆڵینەوە لە مەسەلەی سەرهەڵدانی نیشانەکانی چەند نەخۆشیەک لە نێو دیپـلۆماتەکانیاندا لە هاڤانی پایتەختی کوبا، دەڵێن گومان دەکرێت بە چەکێـکی نهێنی دەنگ تووشکرابن.\nهێزەر ناوەرت خانمە گوتەبێژی وەزارەتی دەرەوەی ئەمەریکا دوێنێ پـێنجشەممە لەم بارەیەوە گوتی لێکۆڵینەوەکان بەردەوامن بۆ دەستنیشانکردنی هۆکاری نەخۆشکەوتنی ئەو دیپـلۆماتانە، بەڵام واشنتن کۆبا تاوانبار ناکات بەوەی ڕاستەوخۆ لە پشت ڕووداوەکەوە بێت. گوتیشی ژمارەیەک دیپـلۆماتی ئەمەریکایی تووشی نەخۆشی جۆراوجۆربوون و بۆ چارەسەر گەڕاونەتەوە بەرەو ئەمەریکا.\nباسی لەوەش کرد دیپـلۆماتەکان لە ساڵی 2016 وە نیشانەکانی نەخۆشیـیان تیادا دەرکەوتبوو، بەڵام وەکو نیشانەی نەخۆشی ئاسایی لێیان ڕوانیوە.\nژمارەیەک کاربەدەست بە کەناڵی تەلەفیزیۆنی CNNیان گوتووە ئەو دیپـلۆماتانەی تووشبوون ڕەنگە لە ناو یان دەرەوەی شوێنی کارەکانیاندا لە هاڤانا بە ئامێرێـکی دەنگی لێـیان درابێت.\nلە کەنەداش، بریان ماکسوێڵ خانمە گوتەبێژی وەزارەتی دەرەوە پشـتڕاستی کردەوە کە دیپـلۆماتێـکی کەنەدیش دووچاری حاڵەتێـکی لەو شێوەیە بووە. گوتیشی ئەوان ئاگادارن لەوەی نیشانەی نەخۆشی نائاسایی لە نێو دیپـلۆماتانی کەنەدی و ئەمەریکایی و خێزانەکانیان لە هاڤانا دەرکەوتووە.\nوەزارەتی دەرەوەی کوبا لای خۆیەوە گوتی کاربەدەستانی ئەمەریکا لە 17 ی مانگی دووی ئەمساڵ ئاگاداریان کردوونەتەوە لەوەی "گوایە ژمارەیەک لە دیپـلۆماتان و خێزانەکانیان تووشی نەخۆشی جۆراوجۆر بوون."\nهەندێـک وڵات چەکی دەنگی و سەروو دەنگیـیان دروستکردوون بۆ بڵاوەپـێکردنی خۆپـیشاندەران یان بۆ ڕووبەڕووبوونەوەی چەتەکانی دەریا بەبێ ئەوەی پەنا بۆ بەکارهێنانی چەک بەرن. بەڵام نەبیستراوە پـێشتر چەک و ئامێری لەم جۆرە لەلایەن دەزگا هەواڵگریـیەکان یان تێرۆرستان لە دژی دیپـلۆماتان بەکارهێنرابێت.


فۆڕمی تۆمارکردنی بابەت | سوپاس گۆڕان\n- هیچ شتێک وەکو کات حەقیقەت دەرناخات، تەنانەت بیرکردنەوەش لەناو کاتدا ئەتوانێ کاری خۆی لەسەر حەقیقەت بکات. دوای تێپەڕینی دە ساڵ، ئێستا بزوتنەوەی گۆڕان، ڕێک لە دۆخی و ڕاستگۆیی و لە حەقیقەتی خۆیدایە! ڕاستگۆیی بەو مانایەی کە ماسک و فریوی نەماوەو لەسەر پلێتی خۆیەتی. پێمانئەڵێ حەقیقەتی من هەر ئەمەیەو شتی زیاترم لێ بار مەکەن. - لەڕاستیدا گۆڕان پێشترو لەسەرەتاشدا هەر ئەمەبوو، بەڵام سیحری کارێزماکەی و تینوێتی ئێمە بۆ گۆڕانکاری، ئەو وەهمەی لا دروستکردبووین کە لەمە زیاتربێ. خۆ ئەوکاتیش کە گۆڕان بەردی زلی هەڵئەگرت، هەر نەیئەهاویشت، شتەکە هەر ماندوکردنی خەڵک و پرۆسەی (لەمسەرەوە بەهەدەردانی وزەو لەوسەرەوە بەرهەمهێنانی نائومێدی بوو.) جا ئێستا کە دەس بۆ بەردی گەورە ناباو خەیاڵی گەورەی بێ بنەما لای خەڵک دروست ناکا.. لەڕاستیدا ئەبێ سوپاسی بکەین. - ئەوەی کە وترا دوای نەوشیروان گۆڕان عاقڵ ئەبێت، ئەگەرچی لە زۆر ڕووەوە ناماقوڵییە، بەڵام بڕێک ڕاستیشی تێدایە! چونکە ئەوکات، هەم گۆڕان زیاتر لە توانای خۆی، لەخۆی بارکردبوو. هەم ئێمە لە توانای خۆی زیاترمان لەم هێزە بارکردبوو. ئێستا نە گۆڕان خۆی ئەمە ئەکات، نە ئێمە ئەوەی لەگەڵ ئەکەین. دەی لەم گۆشەیەوە، ئێستای گۆڕان عەقڵانیترە لە پێشتری. - لە غیابی (فکرو پەروەردە)ی سیاسیدا، شتێ نوێ و جیاواز دروستنابێ و ماهیەتێکی ترو ئەخلاقێکی سیاسی تر بەرهەم نایەت. بەڵکو هەرئەوەی کە هەیە، لە فۆڕمی تردا خۆی دووبارەئەکاتەوە. ئەمە حەقیقەتی گۆڕانەو ڕۆژانێک ئەم حەقیقەتە لە پشتی سیحری کارێزماو حەشیشی دژایەتی پارتیدا شاردرابوویەوە. ئێستا کە کارێزماکە نەماوەو کە گۆڕان لە ڕێکەوتندایە لەگەڵ پارتی، ئیتر گۆڕان لە هەموو کات زیاتر ڕووتوقووت و لەسەر حەقیقەتی خۆیەتی! - گومان لەوەدانیە کە گۆڕان لە دۆخێکی خراپدایە، بەڵام هێشتا ئەو حاڵە خراپەی گۆڕان، باشترە لەوەی کە ناڕازاییەکانی گۆڕان لە گۆڕانی ئەخوازن! ئاخر ئێستا ڕاستەقینەی گۆڕان لەئێمەوە دیارە، ئەمان ئەیانەوێ بمانبەنەوە بۆ سەردەمی وەهمەکە! بۆ سەردەمی بڕوخێ و هاشوهوش و (پیشەسازی بەرهەمهێنانی نائومێدێ)! - ئەوەی کە نائومێدی دروستکرد بادانەوەی گۆڕان نیە بۆ لای دەسەڵات و پارتی، بەڵکو ئەو هاشوهوشەبوو کە حەقیقەتی بەتاڵی گۆڕانی شاردبوویەوە! ئەو ماسکەیە کە هێزی بەتاڵی تری وەکو نەوەی نوێ و پاڵەوانی بەتاڵی وەکو لاهور لەپشتییەوە بەتاڵیی خۆیان ئەشارنەوە. کە سیاسەت خاڵیبوو لە فکرو تەنیا کورتکرایەوە لە دژایەتی پارتیدا، ئیتر شتەکە بەتاڵەو پارتیش تەنیا بە سیاسەتی پڕ لاواز ئەکرێ، هەزار دوژمنی بەتاڵی هەبێ پێ ی بەهێز ئەبێت. جا ناڕازییەکانی گۆڕان، وائەزانن حەقیقەتی گۆڕان دۆخی هاشوهوشەکەیەو ئەیانەوێ بمانبەنەوە بۆ ئەوێ! لەکاتێکا ئەوە حەقیقەتەکە نەبوو، ئەوە ماسکی داپۆشەری حەقیقەتەکەبوو. - کاتێ حیزبایەتی کورت ئەبێتەوە بۆ تەکەتولبازی، ئەمە شتێکی تەواو پیاوانەیەو ئاساییە کە ژنی تیاببێ بەژێر دەستوپێوە، نەتیجەکە ڕاستگۆیانەیەو درۆ ئەوەبوو لەناو شەڕەشەقی پیاوەکان و لە پرۆسەیەکی پیاوانەی پەتیدا، ژنێک سەرکەوتایە وەکو دیکۆر! - لەغیابی فکرو پەروەردەی سیاسیدا، گۆڕان خۆی شتێکی جیانیە لە پارتی و یەکێتی، بۆیە بوونی گۆڕانخوازان بە پارتی یان یەکێتی شتێکی غەریب نیەو چاوەڕوانکراوە! پیرەکان بە حوکمی مێژوو نابن بە پارتی، زیاتر ئەبنەوە بە یەکێتی، بەڵام بۆ گەنجەکان فەرق ناکا! کە حیزبایەتی بووبە هەڵپەی کێکەکە، ئیتر کێکی نیلی و سەوزو زەرد بۆ هەلپەرستەکان فەرقی نیە. - کە ئەڵێم حەقیقەتی گۆڕان دیارە، مەبەستم ئەوەنیە زەمی بکەم یان وەسفی بکەم، مەبەستم ئەوەیە حەقیقەت دیاربێ باشترە لەوەی کە فریو بیشارێتەوە! هێزێکیش کە بناغەی فیکری و پەروەردەیی نەبێت، ناتوانێ حیکایەتی ڕاستەقینەی هەبێت، کاتێکیش کە حیکایەتە وەهمییەکانی ئیفلاس ئەکات، ئەمە بۆ حیزبەکە قۆناغی پاشەکشێیە، بەڵام بۆ منو تۆی هاوڵاتی شتێکی باشە! خراپ ئەوەیە حیکایەتی ناڕاستەقینە هێشتا هەبێ و منۆ تۆش هێشتا لە فریودابین. - ڕەنگە عومەری سەی عەلی لە کارەکەیدا سەرکەوتوونەبوبێت، بەڵام چونکە بێ حیکایەت و بێ ماسکە، ئیتر بێ فریویشەو من لێرەدا لە هەرکەس بە شیاوتری ئەزانم. ڕەنگە ڕێکەوتنی پارتی و گۆڕان هیچ چاکسازییەکی لێ سەوز نەبێت، بەڵام گۆڕان ئەمەی ڕاستگۆیانەترە لە درۆو دەلەسەکانی قۆناغی هاشوهوش. نائومێدیش لەوەوە دروستنابێ کە هێزەکان و کەسەکان بەقەت حەجمی خۆیان و بە حەقیقەتی خۆیانەوە سیاسەت بکەن، نائومێدی لەوەوە دروستئەبێ کە هێزەکان و کەسەکان فووئەکەنە خۆیان و وەهم دروست ئەکەن. - بەتاڵی گۆڕان لە فیکرو پەروەردەی سیاسی، وایکردوە کە هێزەکە هەرئەونە توانای ئیستیعابی گەنج و ژنی هەیەو هەر ئەونە توانای گۆڕانکاری و ململانێ ی سیاسی هەیەو کادرەکانیشی هەرئەونە توانای بەرگەگرتنی پۆست و ئیمتیازیان هەیەو هەرئەونە مەناعەی تەوریسیان تێدایە.. جا کە خۆیان ڕێک ئەم وێنەیەمان ئەدەنێ و ئەمە لەپشتی وێنەی ترەوە ناشارنەوە، لەڕاستیدا من سوپاسیان ئەکەم.


نا بۆ پڕۆژەی ئەخوان موسلمین، بەعسی، قاعیدە و شوفێنیستەکان!\nحکومەت و حیزبەکانی ھەرێمی کوردستان چەندین ھەڵەی کوشندەیان، ئەنجامداوە، وەک:\n١- کشانەوەی ھێزی پێشمەرگە و ئاسایش لە جەلەولا و سەعدیە.\n٢- پەراوێزخستنی ناوچەکە لە ھەموو روویەکەوە.\n٣- بەشداریکردن لە ھەڵبژاردنی پارێزگای دیالە.\n٤- رێککەوتن لەسەر راگرتنی ھێزی پێشمەرگە لە(ناودۆمان).\nلەم رۆژانەشدا ھەڵەیەکی کوشندەی تریان بۆ زیاد کرد: پشتیوانیکردن لە بەھەرێم کردنی پارێزگای دیالە.\nراستە(بەھەرێمبوون)مافێکی دەستوورییە، بەڵام داواکەرانی ھێزگەلی دیموکراسی و پێشکەوتنخواز نین تا یەکێک پشتیوانیان لێ بکات. ئەخوانی موسلمین، بەعس، قاعیدەو تەواوی شوفێنیستەکان، مێژوویەکی رەشیان ھەیە و پشتیوانیکردنی ھەر لایەنێکی کوردستانی لە ھەر داخوازی و ھەوڵێکیان(بادەستورییش بێت)، دەبێتە پەڵەیەکی رەش لەنێوچەوانی. بەھێزکردنی ئەم جۆرە ھێزانە، بەھێزکردنی جیھانبینی سەربڕین، ئەنفال و فاشییەتە. ئەو داخوازییە بووە بە داخوازییەکی تائیفی و لایەنە سوننەکانی بەدواوەیە. ئێمە دژ بە ھەموو شێوەو ئەقڵێکی تایفەگەرین.\nساوێلکەیی و جەھالاتە بۆ لایەنێک یان کەسێک بیەوێ بەناوی(پشتیوانی بە مەرج)خۆڵی(بەڵێندان)ی ئەو جۆرە ھێزانە بە چاوی خواست و چاوەڕوانی کوردستانیانی قەزای خانەقین و مەندەلی، بکات. ھیچ بنەمایەکی عەقلانی نییە بۆ متمانەکردن بەو لایەنانە. نابێ دیموکراسی بکرێت بە پردێک بۆ بەھێزکردنی پێگەی تایفەگەری و بەعس و ئێمە دەبین بە چقڵ لەناو چاوی ھەر کەس و لایەنێک بیەوێ لەژێر ھەر بیانو و مەبەستێک، پێگەیان بەھێزبکات.\nئێمە توڕەیی و ناڕەزایەتی خۆمان دژ بە دواخستن و پێشگوێخستنی ماددەی دەستوری١٤٠دەردەبڕین و جێبەجێنەکردنی لەکاتی دیاریکراوی خۆی، زەنگێکی مەترسیدارەو بۆنی شوفێنیستی نا دیموکراسی لێدێتە دەر.\nلە وڵامی ئەو ملیشیاتانە کە لە سەعدیە بەزمانی چەک و ھەڕەشە و چاوسورکردنەوە لەگەل کوردستانیان دەدوێن، دەڵێین: زەبروزەنگتان لە زەبروزەنگی رژێمی بەعس توندتر نابێت و بەدرێژەدان بەو سیاسەتە، رووبەڕووی ھەمان موقاوەت و خۆبەختکردنی کوردستانیان دەبنەوە.\nئێمە لە گەرمەسێر کێشەی گەڕانەوەی دەڤەرەکەمان ھەیە بۆ سەر ھەرێمی کوردستان و دەبێ ھەموو ھەوڵەکانمان لەم داخوازییە چڕبکەینەوەو ھەنگاوی عەمه‌لی بۆ جێبەجێکردنی بنێین.\nلێژنەی بەرگریکردن له بەرژەوەندییە گشتییەکان


ئەو وڵاتەی هاوپیمانی ناتۆ قائیل بووە بە دامەزراندنی ناوچەیەکی ئارام لە سنووری باشوری تورکیا لەگەڵ باکوری ڕۆژهەڵاتی سوریا و بۆ پاککردنەوەی ئەو سنوورە لە شەڕڤانانی یەپەگە. ڕۆژی یەکشەممە هێزەکانی تورکیا و ئەمەریکا یەکەم گەڕانی هاوبەشیسەربازی پیادەیان لەو ناوچەیە ئەنجام دا.\nڕۆژی یەکشەممە ئاژانسی ئانادۆلوو ڕایگەیاند تورکیا یه‌که‌م پاسه‌وانی هاوبه‌شی له ڕۆژهەڵاتی ڕووباری فورات له‌گه‌ڵ ئه‌مه‌ریکا دەستپێکرد.\nئه‌و ئاژانسه ڕایگەیاند شه‌ش ئۆتۆمبێلی زرێپۆشی تورکیا له شاری سنووری ئاخچاکالەوە هاتنه نێو سوریا، و تێکه‌ڵ به کاروانی ئۆتۆمبێلەکانی ئه‌مه‌ریکا بوون وه‌ک به‌شێک له هه‌رێمی پارێزراو که خه‌ریکه داده‌مه‌زرێت.\nڕاپۆرتە هەواڵییەکانی ئاژانسی دەنگوباسی ئەسۆشیەیتد له گرێ سپییەوە ڕایانگەیاند ئەوەش بۆ پشکنین به‌ره‌و بنکه‌یه‌کی ژێر کۆنتڕۆڵی کورده‌کان چوون، بۆ ئه‌وه‌ی دڵنیابن که بنکەو سەنگەرەکان لەو شوێنه لابردراون. پێشتر له‌شکری ئه‌مه‌ریکا له ماوه‌ی پاسه‌وانی له‌گه‌ڵ هێزه‌کانی سوریای دیموکرات ئه‌و به‌شه‌یان پشکنیبوو.


فرۆشی مۆبایلی ئایفۆن لە 2020ـدا ئەگاته 2 ملیار دانە!\n11/1/2020 03:09 PM\n13 ساڵ لەمەوبەر یەکەم مۆبایلی ئایفۆن هاتە ناو بازاڕەوە. ئەم مۆبایلە زیرەکە لەئێستادا بۆتە گرنگترین بەرهەمی کۆمپانیای ئەپڵ و زۆرترین داهاتەکەی لەم رێگایەوەیە. ئایفۆن شێوازی بەرهەمهێنانی مۆبایلە زیرەکەکانی گۆڕی. ئەم ئامێرە ئەلەکترۆنییە لەداهاتوویەکی نزیکدا تۆمارێکی نوێ دەستەبەر ئەکات، واتە فرۆشی 2 ملیار دانە لە سەرانسەری جیهاندا.\nبەپێی راگەیاندنی 8 شرۆڤەکاری بازاڕ، ئەپڵ خەریکە لەم ژومارەیە نزیک ئەبێتەوە. ئەپڵ بەتەمای فرۆشتنی 195 ملیۆن دانە ئایفۆنه لە ساڵی 2020ـدا کە بەبەراورد لەگەڵ ساڵی رابردوو بەرزبوونەوەیەکی بەرچاوە. فرۆشی مۆبایلی ئایفۆن لە 2019ـدا 186 ملیۆن دانه بوو و ئەگەر هەموو شتێک بەپێی پلانەکان بڕواتە پێشەوە، کۆی گشتیی فرۆشی ئەم براندە بەناوبانگه لە ساڵی 2007ـەوە تا بەئێستا ئەگاته 1/9 ملیار دانه.\nئەگەرچی فرۆشی گشتیی مۆبایلەکانی ئەم کۆمپانیایە بەنسبەت ساڵەکانی 2015 بۆ 2018 تا رادەیەک نزم ببۆوە، بەڵام پێشبینی ئەکرێت داهاتەکەی بگاتە 275 ملیار دۆلار و ئەمەش تۆمارێکی نوێیە. ئایفۆن زۆرترین داهاتی بۆ کۆمپانیای ئەپڵ هەیه، بەڵام داهاتی AppStore، AppleMusic و باقی ئاپلیکەیشنەکانی ئەم کۆمپانیایە، هەموو ساڵێک بەرز ئەبێتەوە. فرۆشی ئەم ئەپڵیکەیشنانه پەیوەندیی راستەوخۆی بە مۆبایلی ئایفۆنەوە نییە.\nئەپڵ بەتەمایه ئەمساڵ پەردە لەسەر چەندین بەرهەمی نوێ لابدات و چاوەڕوان ئەکرێ لە 2020ـدا چاومان بە ئایفۆن 9 و ئەو مۆبایلانە بکەوێت کە تەکنەلۆجیای 5Gـیان لەسەر جێگیر کراوە. ئەگەر بەکارهێنەران پێشوازی لەم بەرهەمانه بکەن، فرۆشی مۆبایلەکانی ئایفۆن ئەگات بە ژومارەی 2 ملیار دانه.


ئێران رۆژنامه‌نووسه روسییه‌كه‌ی ئازادكرد\n10/10/2019 206 جار خوێنراوەتەوە\nرۆژنامه‌وانی رووسیی، یولیا یوزیك كه له تارانی پایته‌ختی ئێران ده‌ستبه‌سه‌ركرابوو، ئازادكراوه و گه‌ڕاوه‌ته‌وه بۆ مۆسكۆ.\nله‌و هه‌واڵانه‌ی كه له میدیای ئێراندا بڵاوكراونه‌ته‌وه، ئاماژه به‌وه‌كراوه یولیا یوزیك كه هه‌فته‌ی رابردوو له هۆتێلێك له تاران ده‌ستبه‌سه‌ركرابوو، ئازادكراوه و گه‌ڕاوه‌ته‌وه بۆ مۆسكۆ.\nهه‌فته‌ی رابردوو ده‌ست به‌سه‌ر پاسپۆرتی یولیا یوزیك-دا له فڕۆكه‌خانه‌ی نێوده‌وڵه‌تیی ئیمام خومه‌ینی گیرا و دواتر له‌و هۆتێله‌ی كه لێی ده‌مایه‌وه له لایه‌ن سوپای پاسدارانه‌وه قۆڵبه‌ستكرابوو. دواتر له‌وباره‌یه‌وه باڵیۆزی ئێران له مۆسكۆ، مه‌هدی سانایی بۆ وه‌زاره‌تی ده‌ره‌وه‌ی رووسیا بانگكرابوو. له ژماره‌یه‌ك هه‌واڵدا كه له میدیای ده‌ره‌وه‌دا بڵاوكرابوونه‌وه، بانگه‌شه‌ی ئه‌وه كرابوو كه یولیا یوزیك به‌تاوانی ئه‌نجامدانی سیخوڕی ده‌ستبه‌سه‌ركراوه.\nرۆژی دووشه‌ممه‌ی رابردوو گوته‌بێژی حكوومه‌تی ئێران، عه‌لی ره‌بیعی له لێدوانێكدا ئاماژه‌ی به‌وه‌كردبوو کە ده‌ستبه‌سه‌ركردنی یولیا یوزیك په‌یوه‌ندیی به دۆسیه‌ی سیخوڕییه‌وه نییه، به‌ڵكو له پێشێلكارییه‌كان له ڤیزه‌كه‌یدا سه‌رچاوه‌ی گرتووه و پرسه‌كه له ماوه‌یه‌كی كورتدا به ئه‌نجام ده‌گات.\nدرۆن، ئه‌و چه‌كه ترسناكه‌ی توركیا له‌دژی نه‌یاره‌كانی به‌كاری ده‌هێنێت\nئەحمەد داود ئۆغلۆ: یاساكان بەجۆرێكن كەس ناتوانێت لێپرسینەوە لەگەڵ سەرۆككۆمار بكات


ناوەڕۆكی وتارەكەی مەسرور بارزانی\nسەرۆكی حكومەت وتاریكی لەبارەی رەوشی دارایی حكومەتی هەریم راگەیاند و دەڵێت 80%ی داهاتی هەرێمی كوردستان بۆ مووچە خەرج دەكرێت و تەنها 5%ی داهات بۆ پەرەپێدانە.\nمەسرور بارزانی، سەرۆكی حكومەتی هەرێمی كوردستان لە وتارێكی تۆماركراودا رایگەیاند، لە سەرەتای دروستبوونی ئەم قەیرانە ئێمە هەموو هەوڵێكمان داوە و بەردەوامیشین لە هەوڵەكانمان بۆ ئەوەی بارگرانیی لە سەر هاووڵاتییان كەم بكەینەوە. بەشێكی زۆری ئەم دۆخە سەختە ئابوورییەش، ئەنجامی سیاسەتی هەڵەی تەنیا پشت بەستن بە داهاتی ناجێگیری نەوتە.\nناوبراو لەو وتارەیدا لەبارەی دۆخی دارایی هەرێمی كوردستان ئاماژەی بەوەشكرد، بەهۆی ئەم قەیرانەوە سوردەبن لەسەر فرەچەشنكردنی داهات و ئەنجامدانی چاكسازی و "ئەو كێماسیانەی لە رابردوودا لە بواری كارگێڕی و داراییدا هەبووە" بۆ ئەوەش پێویستیان بەكاتە.\nسەرۆكی حكومەت هۆشداریدا لەوەی لە كاتی ئەنجامدانی چاكسازیدا بەرژەوەندیی خەڵكانێك كە سەرپێچی و گەندەڵیان كردووە دەكەوێتە مەترسییەوە، پێشبینیش دەكات، هەوڵی پەكخستنی بدەن و ئاستەنگی بۆ دروست بكەن.\nئەو پشتیوانی خۆی بۆ لامەركەزیەتی كارگێڕی راگەیاندو تەنها مەرجیشی ئەوەیە قەوارەی هەرێم بپارێزێت، ئەوەشی راگەیاند: بەپێی داهات و توانا داراییەكانی هەرێم پلانمان بۆ تێپەڕاندنی ئەم قۆناغە داناوە و بودجە و خەرجیی دامودەزگاكانی هەرێم و مووچەخۆران رێكدەخەینەوە و رەچاوی یاسای چاكسازی پەیوەست بەم بوارە دەكەین.\nئەو جارێكیتریش ئاماژەی بە قەرزەكانی كابینەكانی پێشووی هەریچمی كوردستان كردوتی حكومەتی هەرێمی كوردستان 27 ملیار دۆلار قەرزارە، بەشێكی زۆری ئەو قەرزانەش لە ئەستۆی حكومەتی فیدرالە، بە هۆی نەناردنی بودجەی هەرێمی كوردستان لەلایەن حكومەتەكانی پێشووی عێراق.\nبارزانی لەبارەی داهاتی نەوتی هەرێمی كوردستانەوە وتی "كاتێك داهاتی مانگانەی فرۆشتنی نەوت 700 ملیۆن دۆلار بوو، لەم بڕە داهاتە زیاتر لە 400 ملیۆن دۆلاری بۆ تێچووی دەرهێنانی نەوت و گواستنەوەی و دانەوەی قەرزەكان خەرجكراوە و ئەوەی بۆ خەزێنەی حكومەت گەڕاوەتەوە، تەنیا 300 ملیۆن دۆلار بووە. هەروەها تەنیا 383 ملیۆن دۆلاریش وەك بەشە بودجەیەك لە بەغدا دەهات، بەڵام ئەو پارەیە بەشی مووچەی مووچەخۆرانی هەرێمی نەدەكرد و ناچار رێژەیەكی بەرچاوی داهاتی ناوخۆش وەك تەواوكەری پێوستیی مووچە خەرج كراوە. وێڕای ئەمەش خەرجیی پێویست بۆ بەڕێوەبردن و خزمەتگوزارییەكان لە داهاتی ناوخۆ دابین كراوە و ئینجاش مانگانە 60 ملیۆن دۆلار كورتهێنان هەبووە".\nمەسورور بارزانی وتیشی: لە مانگی رابردوودا كۆی داهاتی فرۆشتنی نەوت كە بۆ خەزێنەی حكومەت گەڕاوەتەوە، تەنیا 30 ملیۆن دۆلار بووە، داهاتی ناوخۆش نزیكەی 60 ملیۆن دۆلار بووە و ئەو بەشە بودجەیەی لە بەغداش دێت دواكەوت.\nئەو ئاشكراشیكرد: نادادپەروەرییەكی زۆر و بێ پلانی هەبووە 80%ی داهاتی هەرێمی كوردستان بۆ مووچەخۆران تەرخانكراوە، مووچەخۆرانیش 20%ی دانیشتووانی هەرێمن. ئەم رێژەیەی مووچەخۆران بە پێی ستانداردە باوەكان چەندین بەرابەری پێداویستییەكانی هەرێمە.\nسەرۆكی حكومەت لە رەخنەكانی بەردەوام بوو دەڵێت، لە بودجەی هەرێم 15%ی بۆ خەرجییەكانی بەڕێوەبردن و خزمەتگوزاری تەرخان كراوە و تەنیا كەمتر لە 5% بودجە بۆ پەرەپێدانی وڵات دەمێنێتەوە.\n1767 جار بینراوە


خەڵکى عەفرین وەک شایەتحاڵێکى تاوانەکانى چەکدارانى سەر بە تورکیا هۆشدارى دەدەن لەوەى، تورکیا دەست بەسەر هەر ناوچەیەکدا بگرێت دەیکات بە “کوشتارگە”.\nپاش ئەوەى لە 18ى ئازارى ساڵى ڕابردوو تورکیا بەیارمەتى چەند گروپێکى توندڕەوى چەکدار دەستى بەسەر عەفریندا گرت و داگیرى کرد، لە ئێستادا هاوڵاتیانى ئەو شارە هۆشدارى دەدەن لەوەى تاوانە “قێزەونەکان”ى تورکیا لەو ناوچانە دووبارە ببنەوە کە بە نیازە دەستیان بەسەردا بگرێت.\nئۆپراسیۆنەکەى تورکیا بۆسەر ڕۆژئاواى کوردستان بەردەوامى هەیە و هەسەدە و شەڕڤانانیش بەردەوامن لە بەرگریکردن و لە چەند لایەکیشەوە شکستیان بە پێشڕەوییە زەمنینییەکانى تورکیا هێناوە.\nبەگوێرەى هەواڵێکى ئاژانسى هاوارنیوز: “دانیشتوانى کانتۆنى عەفرین کە خۆیان شایەتحاڵى وەحشیگەرییەکانى تورکیا بوون، دەڵێن تورکیاى داگیرکار هێشتا لە بەکوشتارگەکردنى عەفرین بەردەوامە، گرنتیش نییە لە باکور و ڕۆژهەڵاتى سوریا ئەو کارە قێزەونانە دووبارە نەکاتەوە”.\nئەو ئاژانسە لەزمانى چەند دانیشتویەکى عەفرینەوە وێنەى تاوانەکانى تورکیاى لە شارەکەیان گواستوەتەوە، ئەوەش وەک هۆشدارییەک لە دووبارە نەبوونەوەى.\nتۆپباران و هێرشە ئاسمانییەکانى تورکیا بۆسەر ڕۆژئاواى کوردستان بەردەوامییان هەیە، وەک بەشێک لە میدیاکانى ناوچەکە خستویانەتەڕو، تورکیا سەنتەرى شارەکان و خەڵکى سڤیل دەکاتە ئامانج.\nلەبەرامبەر هەواڵى پێشڕەوییەکانى تورکیا کە میدیا تورکییەکان باسیان لێوەکردووە، شەوى ڕابردوو مستەفا بالى، وتەبێژی ھەسەدە ڕایگەیاند: “تاکو ئێستا شەڕی کۆڵان بە کۆڵان لە سەری کانێ ڕووینەداوە، ھەندێک جار چەکدارەکانیان دزە ئەکەن، بەڵام مامەڵەیان لەگەڵ دەکەین، ئێمە ناھێڵین سوپای تورکیا و گروپە ئیسلامییەکان بە ئاسانی پێشڕەوی بکەن، ئەوان ھەندێک شوێن بەو ئاسانییە ناگرن کە ھەندێک کەس پێشبینی ئەکەن”.


Tuesday, 01.11.2022, 19:41\nئەگەریادێک لە چل ساڵەی خەباتی سارا / مەبەست شەهید سەکینە جانسزە / بکەنەوە وئەو ترۆڕيی کە بەرانبەری کرا بکەن، کۆنسولی تورکیایان لێ تووڕە دەبێ!\nئەگەرلە داکۆکیی خەباتی مەدەنی وپەروەردەیی / زارا/ بکەنەوە کونسولی ئیڕانیان لێ دێتە سەرخەت!جێ بکەن؟\nبۆ ئەوەی بەرژەوەندیی تاکە کەسییان تێک نەچێت،بۆ ئەوەی سەفەرەکانیان کانسێل نە بێتەوە مەجبورن ساراکان وزاراکان وەپشت گوێ بخەن و جارێکی دیکە لە لایان ئەوانەوە حاج قاسم سلێمانی لە هەزاران ساراوزارا گرینگ ترە.\nلە ئێڕان لە شآری کورد / شارێکە سەر بە پارێزگای کرمان شوێنی لە دایک بونی قاسم سلێمانییە / پەیکەری قاسم سلێمانی ئاگری تێبەر دەدرێت،لە لایان دەسەڵاتی کوردیی لە باشووری کوردستان وەکو قارەمانێک یادی دەکرێتەوە! دەسەڵاتێك قارە مانانی نەتەوەی خۆی بە فەرامۆشیی دەسپێرێت وکەسایەتی دەوڵەت ودەسەڵاتێکی دژە کورد وەکو قارەمان وسومبولی ئاشتی وشەهید لە قەڵەم دەدات،ئەو دەسەڵاتەی ئێستای باشووری کوردستان بەم دروست دەکا؟ بێگومان نا.\nئەو تەنیا بەو، شووناس وسومبولی کە هەیە بەرهەمی خوێنی هەزارانە، بازەرگانی پێوە دەکا.بۆخۆی توانای دروست کردنی شوناسی نییە.چون شوناس وسیمبولی بێگانە بە بنەما وەردەگرێت وپشت لە گەلەکەی دەکات.ئیدی لە بیلاروس رەقدەکاتەوە ولە نیچە دەخنکێت،چی بەسەردێت بابێت ئەو عیلاقەی پێ نییە.\nد،س،رۆژهەڵاتی کوردستان. شاری سەقز\nئەرشیفی (نووسەری دیکە)ی نووسەر\nپێشى ئاش بە تالەکەى کۆتایى سالى 1974


Home›هەواڵ›کوردستان›ئه‌نجومه‌نی شاره‌وانی له سلێمانی گۆڕانكاری تێداده‌كرێت\nله هه‌رێمی كوردستان پاش 20 ساڵ گۆرانكاری له ئه‌نجوومه‌نی شاره‌وانی ده‌كرێت و ده‌سه‌ڵاته‌كانیان پێده‌به‌خشرێته‌وه.\nزه‌رده‌شت ره‌فیق وته‌بێژی شاره‌وانی سلێمانی له لێدوانێكیدا رایگه‌یاند: ئه‌نجومه‌نی شاره‌وانی له شاره‌وانی و سه‌رجه‌م پارێزگاكانی هه‌رێم گۆڕانكاری به‌سه‌ردا دێت و یه‌كه‌م جاریش له هه‌ولێر بووه.\nراشیگه‌یاند: ئه‌نجوومه‌نی شاره‌وانی له ساڵی 2000ه‌وه تا ئێستا گۆڕانكاری به‌سه‌ر نه‌هاتووه و له‌ئێستادا ئاماده‌كاری ده‌كرێت بۆ پێكهێنانی ئه‌نجوومه‌نه‌كه كه‌زیاتر له به‌ڕێوبه‌ری به‌رێوه‌به‌رایه‌تیه‌كان و لایه‌نه‌په‌یوه‌ندیداره‌كان پێكدێت.\nباسی له‌وه‌ش كرد، “كاری ئه‌نجومه‌نی شاره‌وانی بڕیاردان یان ره‌تكردنه‌وه‌ی ئه‌و پڕۆژه و كاره خزمه‌تگوزارییانه‌یه كه له پارێزگای سلێمانی ده‌كرێت”.\nئه‌نجومه‌نی شاره‌وانی له ساڵی 2000 بۆ یه‌كه‌م جار پێكهێنراوه و لەو کاتەشدا سەرۆک (مام جه‌لال) پشتگیری ته‌واوی بووه و راشیگه‌یاندووه كه ئه‌م ئه‌نجوومه‌نه ده‌سه‌ڵاتی لێپرسینه‌وه‌ی له خودی وه‌زیره‌كان هه‌یه.\nشاره‌وانی سلێمانی ماوه‌ی چوار مانگه ده‌ستی كردووه به چاككردنه‌وه‌ی شه‌قامه‌كانی پارێزگاكه و له‌ئێستاشدا ئاماده‌كاری ده‌كات بۆ چاككردنه‌وه‌ی مه‌نهۆڵه‌كان بۆ رێگریكردن له دروستبوونی لافاو له وه‌رزی زستاندا.


کوردستانی ئێراق رادەست کردنەوەی زیندانیانی داعشی بە بەغدای دەست پێ کرد - SAHAR KURDISH (Sorani)\nکوردستانی ئێراق رادەست کردنەوەی زیندانیانی داعشی بە بەغدای دەست پێ کرد\nئادار 13, 2018 08:04 Asia/Tehran\nکاربەدەستانی کوردستانی ئێراق ڕایگەیاند کە پرۆسەی رادەست کردنەوەی زیندانیانی داعشیان بە دەوڵەتی ناوەندیی ئێراق دەست پێ کردووە.\nبە پێ ڕاپۆرتی کەناڵی سومریە؛ "دیندار زێباری" بەرپرسی وەڵامدانەوەی راپۆرتە نێودەوڵەتییەکان لە کوردستانی ئێراق بە دەرکردنی بەیاننامەیەک ڕایگەیاند: ٢٧٧ زیندانی بە پێی یاسای بەرەنگاربوونەوەی تیرۆریزم ڕادەستی دادگەی لێکۆڵینەوەی نەینەوا کراون و ٥٧٦ زیندانی دیکەیش بەڕێ کراون بۆ دادگەی لێکۆڵینەوەی بەغدا.\nزێباری وتیشی: لە ماوەی ساڵانی ٢٠١٤ تا ٢٠١٦ ، ٢٦٥٢ کەس بە تۆمەتی پێوەندی لەگەڵ داعش گیراون کە لە پرۆسەی لێکۆڵینەوەکاندا، ١١٠٠ کەسیان بە تۆمەتبار ناسراون و بڕیاریان بۆ دەرکراوە. ٨٧٠ کەسیش ئازاد کراون و ٦٨٢ کەسیش هێشتا هەر لە گرتووگەدا راگیردراون.\nڕاپۆرتەکانی دیکە باس لەوە دەکەن ژێدەرە ئاگادارەکانی ئێراق ڕایانگەیاندووە: ژماری کوژراو وبریندارانی هەڵمەتە تیرۆریستییەکانی داعش لە دوو پارێزگای کەرکووک و نەینەوا لە دوو ڕۆژی ڕابردوودا گەیشتۆتە ٢٥ کەس.\nدەوڵەتی ئێراق ٢١ی دێسەمبەری ٢٠١٧ باسی بنەبڕ کرانی چەکدارانی گرووپی تیرۆریستیی داعش لەم وڵاتەی کرد، بەڵام پاشماوەکانی ئەم گرووپە هێشتایش هەر بە شێوەی پرژ و بڵاو و جار و بار هێرش دەکەنە سەر ژمارێک لە ناوچەکان.


کێ دەڵێ گەمژە نیت ونەتزانیووە؟\nهەر هەموومان ماشەڵڵامان لێ بێ خۆمان بە هەموو دونیا ناگۆڕینەوە، بەینی خۆمان بێ زۆربەشمان خۆمان پێ لەهەمووان ئاقڵتر و زیرەکترە، بەڵام ئایا وایە؟ کێ دەڵێ ئەمە گەمژەیی نییە و تۆ نەتزانیووە؟\nئەمانە هەندێک نیشانەی کەسە گەمژەکانن، تۆ بڵێی هیچیان لەتۆدا نەبێ؟\n١-هەموو کات لەسەر هەقن:\nئەگەر لەگەڵ کەسێ هاوڕا نەبن ئەوا هەرگیز مساوەمە ناکەن، چونکە بێ هیچ موناقەشەیەک ئەوان ڕاستن، و ئەگەرگفتوگۆشیان کرد ئەوا تەنها بۆ ئەوەیە بیسەلمێنن کە ڕاکەی ئەوان قابیلی قسەلەسەرکردن نیییە، ئەم سیفەتەیە ڕێک پێچەوانەی کەسانی زیرەکە، چونکە هەرچەندە ئەوان متمانەیان بەخۆیان هەیە، بەڵام ئامادەییان تێدایە کە گوێ بۆ ڕای جیاواز بگرن و چاو بە بۆچوون و بڕیاڕەکانیان بخشیێننەوە.\n٢-ناتوانن کۆنتڕۆڵی هەڵچوونیان بکەن:\nکاتێک کە گفتوگۆیەک دەدۆرێنن یان شتەکان بەدڵیان نابێت دەنگیان بەرزدەکەنەوە، مرۆڤی گەمژە هیچ کات کۆنترۆڵی خۆی پێ ناکرێ.\n٣- خۆپەرستی گەمژەییە:\nخۆپەرستی سیفەتی کەسانی نەرجسییە، بەڵام ئەم دوو سیفەتە هەردووکی دەچێتە قاڵبی گەمژەییەوە! چونکە کەسی خۆپەرست تەنها بایەخ بە خۆی و پێداویستییەکانی خۆی دەدات و هیچ شتێک بێ بەرامبەر ناکات، ئەمە گەمژەییە چونکە لە کۆتاییەکەی خەڵکیش وەکو خۆت لەگەڵت مامەڵە دەکات.\n٤-ئیرەیی بە سەرکەوتنی خەڵک دەبەن:\nچونکە کابرای گەمژە هەموو کات پێی وایە باشترین کەسە ، بۆیە پێی خۆشە کە خەڵک سەرکەوتوو نەبن، کاتێک کەسێکی سەرکەوتووش دەبینێ سەرودڵی دەگیرێ، ئەو لەوە تێناگات کە دۆڕان وزەی خراپت بۆ دەگوازێتەوە و ئینێرژی کەسانی سەرکەتوو بۆ خۆیشی باشە.\n٥- دان بە هەڵەکانیان نانێن:\nتا ئێوارە قسەیان بۆ بکەیت لای ئەوان ماست هەر ڕەشە و ئەگەر شاییش نەزانن خەتای ئەرزەکەیە، چونکە ئەوان هەرگیز دان بەهەڵەکانیان نانێن، هەر لە ئەساسەوە خۆیان پێ هەڵەنییە و دەبێ خەتاکە بخەنە سەر شان و ملی یەکێکی دی.\n٦-حەزیان بە شتی خێرایە:\nهەر بڕیاڕیک دەیدەن و هەر شتێک کە بەدڵیان دەبێ یان کەسێ کە دەیهێننە ناو ژیانی خۆیان، ئەوا حسابی دوورو درێژی بۆ ناکەن، چونکە ئەوان بیر لە خۆشی کاتی دەکەنەوە و پلانی درێژخایەنیان نییە.\nهیوادارم هیچ یەکێ لەم نیشانانەت تێدا نەبێ، چونکە ئەگەر وابێ ئەوا تۆ کەسێکی گەمژەیت و زیان بەخۆت دەگەیەنیت بێ ئەوەی خۆشت پێی بزانیت!\nshort URL: https://yallairaq.com/ku/ejEW9\nکوردە ناسراوەکانی ماڵپەری یوتووب ببینن